Putin: Budućnost ruske avijacije – bespilotne letelice i veštačka inteligencija - princip.news\nPredsednik Rusije Vladimir Putin je otvarajući ovogodišnji avio salon „Maks 2021“ izjavio da je budućnost avijacione industrije u bespilotnim letelicama kao i u primeni veštačke inteligencije u toj oblasti industrije.\n„Celokupna ova izložba je usmerena na budućnost, a budućnost su bespilotne letelice i robotizovani kompleksi sa primenom veštačke inteligencije u avijaciji“,naglasio je on.\n„To što možemo da vidimo danas ovde je da ruska avijacija ima ogroman potencijal za razvoj, dok je ruska avio industrija u stanju da napravi najnovije i konkurentne proizvode.\nRuski avio prevoznici dobijaju najsavremenije putničke avione popute suhojevog „Superdžeta“, a uskoro bi trebalo na pistu da izađe i najnoviji MS-21“, kazao je.Ruski predsednik je podvukao i to da je na ovogodišnjem avio sajmu prvi put predstavljen avion MS-21 sa motorom ruske izrade PD-14.\nPored tog aviona, Putin je rekao i da će uskoro da se pojavi laki mnogofunkcionalni avion „Bajkal“, avion za regionalne letove Il-114300, kao i nekoliko novih helikoptera.\n„Siguran sam da će ova nova, savremena, efikasna i bezbedna tehnika ruske proizvodnje omogućiti ruskim aviokompanijama da adekvatno odgovore na porast potražnje kako bi zauzeli adekvatno mesto na svetskom tržištu, a ujedno i pozicionirale Rusiju kao lidera u aviokosmičkoj industriji“, zaključio je Putin.


Konsultativni sastanak u okviru Programa podrške udruženjima kroz dodelu malih grantova održan u Vlasotincu - Centar za evropske integracije\nKonsultativni sastanak u okviru Programa podrške udruženjima kroz dodelu malih grantova održan u Vlasotincu\nU Vlasotincu je, 3. septembra 2014. godine, održan konsultativni sastanak sa predstavnicima organizacija civilnog društva i lokalne samouprave. Konsultativni sastanak je održan u okviru Programa podrške udruženjima kroz dodelu malih grantova, koji se izvodi kroz projekat “ReForce - Jačanje uloge organizacija civilnog društva u razvoju zajednice i reformi javne uprave”.\nKonsultativnom sastanku je prisustvovalo 29 predstavnika organizacija civilnog društva, lokalnih samouprava i medija sa prostora Grada Vranja, Opštine Vlasotince, Opštine Bele Palanke, Opštine Bosilegrad, Opštine Vladičin Han, Opštine Surdulica i Opštine Trgovište.\nPrisutnima su se prvo obratili Zoran Todorović, Predsednik Opštine Vlasotince, i Jelena Mihajlović, iz Stalne konferencije gradova i opština – Savez gradova i opština Srbije (SKGO). Zatim je Mirko Popović, iz Centra za evropske integracije Beogradske otvorene škole prezentovao i informisao prisutne o Programu podrške udruženjima kroz dodelu malih grantova.\nPredstavnici organizacija civilnog društva i lokalnih samouprava su prvo informisani o uslužnom veb portalu“Paket prve pomoći”, koji će im pružiti neophodna uputstva i instrumente za realizovanje projektnih aktivnosti u lokalnim zajednicama i ostvarivanje međusobne saradnje. Zatim su upoznati sa incicijativom javnog zagovaranja “Podrška institucionalnom dijalogu civilnog društva i javne uprave”, čiji je cilj da razvije delotvoran dijalog za učvršćivanje uloge organizacija civilnog društva u razvoju lokalne zajednice. U tom pogledu su obavešteni o konsultacijama o planiranju i izradi budžeta za 2015. godinu, koje će biti organizovane od strane lokalnih samouprava, dok su predstavnici OCD pozvani da učestvuju u njima. Prisutni su potom informisani o samom javnom pozivu za finansiranje projekata udruženja u oblasti održivog razvoja kroz Program podrške udruženjima kroz dodelu malih grantova, gde su upućeni u ciljeve Programa, uslove konkurisanja za sredstva koja su im na raspolaganju, kao i u detalje samog poziva, koji definišu pravila na koja udruženja moraju da odgovore prilikom konkurisanja.\nKonsultativni sastanak je održan u okviru projekta „ReForce – Jačanje uloge organizacija civilnog društva u razvoju zajednice i reformi javne uprave“ koji se sprovodi uz podršku Delegacije Evropske unije u Srbiji u okviru programa „Podrška civilnom društvu 2012“ Kancelarije za saradnju sa civilnim društvom Vlade Republike Srbije.


Počasna paljba na Kalemegdanu povodom Dana državnosti - Radio televizija Pančevo\n14. februara 2020. 0404\nPovodom obeležavanja Dana državnosti Srbije, 15. februara, pripadnici Garde Vojske Srbije izvršili su u 16 sati počasnu paljbu sa Savskog platoa na Kalemegdanu, ispaljivanjem 10 plotuna iz šest artiljerijskih oruđa.\nPočasnoj paljbi prisustvovali su zamenik načelnika Generalštaba general-major Petar Cvetković, komandant Garde general-major Milomir Todorović, pripadnici Ministarstva odbrane i Vojske Srbije i mnogobrojni građani, saopštilo je Ministarstvo odbrane.\nPrethodno je reprezentativni orkestar Garde održao od 14 časova promenadni defile Knez Mihailovom ulicom u Beogradu, od Trga Republike do Kalemegdana.\nDefile je započeo uz zvuke “Marša na Drinu” a potom su se na repertoaru smenjivali srpski marševi “Kraljeva garda”, “Miloš Veliki” i “Aleksandar Prvi” i poznate koračnice, pod dirigentskom palicom majora Nebojše Stoiljkovića.\nSrbija obeležava Sretenje – Dan državnosti, u znak sećanja na 15. februar 1804. godine kada je podignut Prvi srpski ustanak i dan kada je 1835. potvrđen prvi Ustav Knjaževstva Srbije – Sretenjski ustav.\nPredsednik Vučić na prikazu naoružanja u Spomen parku Šumarice


Represija policije nad fotoreporterima na utakmici Vojvodina-Crvena Zvezda | Autonomija\nRepresija policije nad fotoreporterima na utakmici Vojvodina-Crvena Zvezda\nNDNV je najavilo da će povodom ovog slučaja uputiti pritužbu Ministarstvu unutrašnjih poslova\nFotoreporteri više medija pretrpeli su na sinoćnjoj utakmici Vojvodina – Crvena zvezda u Novom Sadu, teške uvrede i nasilno verbalno ponašanje pripadnika policije, koji su obezbeđivali utakmicu.\nNezavisno društvo novinara Vojvodine (NDNV) najoštrije je protestovalo zbog te policijske represije i zatražilo da se izvršioci primereno kazne.\nTokom sinoćnje utakmice i profesionalnog angažmana na njoj, fotoreporteri agencije Beta Dragan Gojić, Blica Nenad Mihajlović i Tanjuga Jaroslav Pap, u više navrata su maltretirani od pojedinih policajaca koji su obezbeđivali utakmicu.\nPrema navodima fororeportera, policajci su ih psovali, ograničavali im kretanje i bez povoda vikali na njih i vređali ih, onemogućujući im da nesmetano rade svoj posao.\nMihajlović je u izjavi za Betu kazao da se on se sve vreme ponašao onako kako mu je policija govorila, ali da je do verbalnog okršaja došlo kada je želeo da prođe na konferenciju za novinare, što mu je policija zabranila iako je prethodno pustila više civila da prođu kroz isti prolaz.\nOn je naveo i da su mu policajci rekli “da će kroz prolaz pustiti sve, samo da on nikada neće moći tuda da prođe”, nakon čega su ga posalali zaobilaznim putem do prostorija u kojima se održavala konferencija za novinare nakon utakmice.\n“Tokom rasprave su bili neverovatno neprijatni i izgovorili su mnogo ružnih reči”, dodao je on.\nI fotoreporter Dragan Gojić je za Betu ispričao da su policajci bili veoma neprijatni, te da „takvo represivno ponašanje nije dopustivo kada se radi o novinarskom poslu”.\nNezavisno društvo novinara Vojvodine napominje da su policajci takvim postupcima značajno prekoračili svoja zakonska ovlašćenja, a pritom i ozbiljno ugrozili čitav niz članova Zakona o javnom informisanju i medijima koji garantuju medijske slobode.\n„Lica koja obavljaju poslove od javnog značaja u oblasti informisanja, u skladu sa članom 138 Krivičnog zakona, imaju posebnu zaštitu i policija treba da štiti njihovu sigurnost, a ne da je ugrožava“, ukazuje se u saopštenju NDNV.\nNDNV je najavilo da će povodom ovog slučaja uputiti pritužbu Ministarstvu unutrašnjih poslova.


11. februara 2020. godine u Rožajama je održana radionica ”Analiza trenutnog stanja saobraćaja i mobilnosti u opštini Rožaje”\n”Zajednica opština Crne Gore, od aprila 2019. godine, sprovodi projekat ”Energetski efikasna urbana mobilnost u zemljama Jugositočne Evrope ”SUMSEEC II” u saradnji sa GIZ-om, Otvorenim regionalnim fondom za Jugositočnu Evropu – energetska efikasnost (ORF EE).\nRadionica predstavlja dio projektnih aktivnosti projekta koji ima za cilj podržati gradove u Jugoistočnoj Evropi u razvoju energetski efikasnih i održivih rješenja za mobilnost.” – kazala je Marija Kljajić iz Zajednice opština Crne Gore.\nLokalni ekspert Stefan Bulatović je na radionici istakao da se projekat fokusira na izgradnju kapaciteta i tehničku podršku opština u Jugoistočnoj Evropi u primjeni održivog pristupa planiranju urbanog transporta s posebnim naglaskom na pripremu Rješenja održive urbane mobilnosti. Evropska unija je takođe snažan zagovornik ovog koncepta, pa SUMSEEC II koristi sličnu metodologiju i smjernice, koje će biti prilagođene i primijenjene u lokalnom kontekstu.\nCilj radionice u Rožajama je bio upoznavanje sa trenutnim stanjem saobraćaja i mobilnosti u opštini Rožaje, – kazao je Bulatović.\nCiljna grupa današnje radionice su bili članovi radne grupe za izradu Rješenja održive urbane mobilnosti za naselje Bandžovo brdo u Rožajama.


Ski lift i Dom Partizan na Jahorini » Skijanje.rs\nSki Centri Bosna i Hercegovina Jahorina Ski lift i Dom Partizan na trasi nove gondole na Jahorini\nPočetkom maja 2019.godine, direktor Olimpijskog centra Jahorina Dejan Ljevnajić potpisao je ugovor o izgradnji gondole na Jahorini sa vlasnikom firme Leitner, g-dinom Martinom Leitnerom. Radovi na izgradnji gondole započeli su krajem maja, a prva faza podrazumijeva krčenje terena, sječu drveća i uklanjanje šiblja na ucrtanoj trasi. Ukupna vrijednost investicije je preko 16 miliona KM, a rok za završetak radova je 6 mjeseci, odnosno početak decembra 2019.godine.\nCilj izgradnje gondole je rasterećenje postojećeg vertikalnog transporta, posebno u periodu loših vremenskih uslova, kada se u zatvorenim kabinama kapaciteta 10 osoba može prevesti oko 2700 skijaša za sat vremena. Gondola dužine 1 km prostiraće se od Vučijeg mosta do veznog puta Ogorjelica-Poljice, voziće brzinom 6 metara u sekundi, a razdaljinu od podnožja do vrha preći će za 3 minute.\nStara mapa Jahorine sa označenom trasom ski lifta Partizan\nSki lift kod doma "Partizan"\nSki lift kod doma "Partizan" dovršen je i otvoren januara 1976. godine (Podatak Paje Đokanovića, upravnika doma Partizan). Polazna stanica lifta je kod doma Partizan na 1660 m/nv, a ide do 1800 m/nv iza Oštre glave na Goloj Jahorini. Dužina ski lifta iznosi 450 m, kapacitet je 300 osoba na sat. Ski lift je tipa sidro i vuče po dvojicu smučara. Ski liftom upravljaju Smučarsko planinarsko društvo "Jahorina" - Sarajevo i uprava doma "Partizan".\nDom Partizan 1988. godine\nDom "Patrizan" sa 120 ležaja izgrađen je 1959. godine\nGrupa skijaša ispred doma Partizan na Jahorini


EU: Gadafi mora da ide\nEU jasna u stavu: Libija u plamenu, Gadafi mora da ide\nFrancuska i Velika Britanija su za udare na Gadafijeve položaje, baze i aerodrome, a ostali žele prije svega istražiti pravne aspekte bilo kakvog evropskog poteza. Zato, za sada, samo saglasnost da Gadafijev režim nema više kredibiliteta u evropskim očima.\nEvropski lideri, okupljeni danas na vanrednom samitu, posvećenom Libiji, složni su u poruci da Gadafi mora da ode što prije. Iako na skupu nije postignuto jedinstvo oko francuskih zahtjeva za udarima na Gadafijeve položaje, ili barem uspostavi zone zabrane leta, svi su usaglašeni oko činjenice da je režim koji vojnu silu koristi protiv vlastitog naroda, potpuno izgubio legitimitet.\nFrancuska i Velika Britanija su za udare na Gadafijeve položaje, baze i aerodrome, a ostali žele prije svega istražiti pravne aspekte bilo kakvog evropskog poteza. Zato, za sada, samo saglasnost da Gadafijev režim nema više kredibiliteta u evropskim očima i da mjere, poput uvođenja zone zabrane letova, mogu doći tek nakon odgovarajućeg mandata definiranog rezolucijom UN.\nTo za francuskog predsjednika Nikolasa Sarkozyja nije bilo dovoljno. Uz činjenincu da je Pariz već priznao pobunjeničke vlasti, on je zatražio formiranje humanitarnog koridora:\n“Mi podržavamo stvaranje humanitarnih zona na sjeveru Afrike, kako bi se pomoglo ljudima koji su napustili svoje domove. Uz to, zajedno sa britanskim vlastima, tražimo podršku Evropske komisije, UN i priznatih libijskih vlasti, tražimo ciljane akcije odbrane u slučaju da Gadafi upotrijebi hemijsko oružje protiv civila.”\nNjemačka kancelarka, Angela Merkel je istakla:\n“Tražimo da Gadafi odmah ode sa vlasti i učinićemo sve ekonomski, finansijski i ostalim sankcijama da pokažemo da imamo političku volju da libijska budućnost bude bez Gadafija. Željeli bi smo sve učiniti kako bi pomogli libijskom narodu, ali trebamo biti veoma oprezni u našim akcijama kako bi one imale dobar rezultat.”\nKonačno, slijedeći donekle Francusku, Evropljani su u pobunjeničkom vijeću prepoznali libijskog sagovrnika, a u Gadafiju nekoga kome više nije mjesto na čelu zemlje.\nU tom kontekstu predsjednik Evropskog vijeća Herman Van Rompuy je rekao:\n“Sadašnje libijsko vođstvo mora predati vlast bez oklijevanja, stav je svih 27 država članica EU … jasno i glasno. Nastavićemo sa pritiskom i pozdravljamo i ohrabrujemo Privremeno prelazno vijeće u Bengaziju kao nekoga ko zastupa stavove libijskog naroda.”\nA dan ranije, ministri odbrane NATO su odlučili da vojne snage Saveza upute bliže libijskim obalama. O tome je generalni sekretar NATO-a Anders Fogh Rasmussen rekao:\n“Donijeli smo dvije odluke. Prva… da se poveća prisustvo NATO brodova u centralnom Mediteranu. Naš komndant za strateške operacije će u to područje uputi brodove pod svojom komandom. To će osnažiti naše prisustvo što je od vitalne važnosti pod ovim okolnostima. To će osnažiti i našu kontrolu područja, uključujući i embargo na isporuku oružja, uspostavljen rezolucijom Vijeća singurnosti. Drugo…. naložili smo da se hitno sačini detaljan plan humanitarne podrške i provođenja rezolucije UN. Razmotirili smo i početne opcije mogućeg uvođenja zone zabrane letenja, ukoliko NATO dobije jasan mandat UN-a za to. Naša poruka je NATO e ujedinjen, da je sposoban i spreman na akciju.”\nDirektna akcija, dakle, čeka na saglasnost UN. U svakom slučaju, neophodna je koordinirana međunarodna akcija o čemu je Američki ambasador pri NATO Ivo Daadler rekao:\n“Novembra prošle godine su NATO lideri usvojili novi strategijski koncept kako bi pripremili alijansu za sigurnosne izazove 21. Stoljeća. Libija je takva vrsta izazova, traži efikasnu vojno-civilnu koordinaciju, traži da se radi sa partnerima i međunarodnim organizacijama, traži centralizovano planiranje i komandne i kontrolne mogućnosti da bi se vojne snage mogle staviti u pogon.”\nBliski istok: Talas promjena


Datum objave: 24.12.2020 13:37 | Autor: Ministarstvo ekologije, prostornog planiranja i urbanizma\nProf. dr Ratko Mitrović, ministar ekologije, prostornog planiranja i urbanizma, i državni sekretar za ekologiju, prof. dr Danilo Mrdak danas su razgovarali sa stalnom predstavnicom Kancelarije Programa Ujedinjenih nacija za razvoj (UNDP) u Crnoj Gori, Danijelom Gašparikovom i njenom saradnicom Snežanom Dragojević i dogovorili koncept buduće saradnje.\nMinistar je na sastanku informisan o brojnim projektima sa UNDP koji su u toku, i onima koji tek treba da otpočnu, u skladu sa međunarodnim obavezama Crne Gore i prioritetima Ministarstva i Vlade. “UNDP ostaje pouzdan partner na našem putu ispunjenja projektnih ciljeva i preuzetih obaveza, i nadamo se daljoj dostupnosti fondova čija je UNDP implementorna agencija”, kazao je ministar Mitrović.\nG-đa Gašparikova je potvrdila spremnost Kancelarije UNDP-a na planu inteziviranja saradnje sa Ministarstvom u projektima iz oblasti prirode, zaštite životne sredine, upravljanja otpadom i vodama, sa posebnim naglaskom na klimatske promjene.\nDržavni sekretar Danilo Mrdak je pojasnio da bi jačanje kadrovskih kapaciteta trebalo da bude jedan od ključnih prioriteta u pogledu realizacije projekata sa UNDP. Gospođa Gašparikova je poručila da je, s tim u vezi, UNDP spreman da pruži svu neophodnu ekspertsku pomoć.


Dizajn / HTML / Web dizajn\nMinimalistički pristup u veb dizajnu nije za svaku kompaniju niti za svaku industriju, ali kada se ovakav pristup u dizajnu poklopi sa ciljevima veb sajta, prednosti su zaista velike. Ovakav pristup postaje veoma popularan...\nDizajn / Mobilni\nPre nekoliko meseci je počelo glasanja korisnika za nov dizajn sajta Telenor Srbije mobilnog operatera. On je nedavno i izabran a pobednik u tom glasanju je dizajn ispod: Dakle, preko 1.500 glasova i kako...\nKako dobiti posetu na sajtu preko deljenja slika i poboljšati SEO ?\nSvi mi koji optimizujemo sajtove trudimo se da ih što bolje “upakujemo”, vodimo računa o ključnim rečima, formatiranju teksta, izlaznim linkovima…. Učili smo i čitali o raznim tehnikama, znamo one glavne, i njih se...\nInternet / Kodiranje / Uputstva\nOduvek ste želeli da napravite sami svoj softver, veb sajt ili aplikaciju? Nimalo laka stvar, ali utešno je da neki vrhunski programeri nisu uopšte školovani za to, već su samouki. Danas na Internetu ne...\nInternet / Kodiranje / Mobilni / Tehnologija / Vesti\nUkoliko niste znali, Mozila (Mozilla) radi na operativnom sistemu zvanom But tu geko (Boot to Gecko – B2G) koji je zasnovan na HTML5 i javaskript tehnologiji. To je otvorena platforma koja omogućuje potpunu kontrolu...\n18. Apr, 2012.\nInstagram efekti za slike bez Instagrama\nSvi ste sigurno u poslednje vreme čuli za Instagram. Najpopularniju aplikaciju za fotografije na iPhone uređajima koja je nedavno dostupna i za Android mobilne telefone. Efekti koje ova aplikacija postiže su zaista prelepi i...\nHTML / Internet / Microsoft / Skype / Veb brauzeri / Vesti\nSkajp u Internet pregledaču?\nStrana 8 od 36« prva«...567891011...2030...»poslednja »


Kompanija Shollex se od 2005. godine bavi distribucijom i implementacijom softvera.Tokom poslednjih devet godina, implementirali smo više vrsta softverskih rešenja, operativnih sistema i knjigovodstvenih sistema za mala, srednja i velika preduzeća.Implementacija se vrši na Microsoft, Ubuntu, Cet OS, BSD platformama.\nU saradnji sa firmom 5.COM, nudimo softversko rešenje Master, jedno od najstabilnijih rešenja na tržištu za poslovanje hotela (Roomaster), ugostiteljskih (Barmaster) i trgovačkih objekata (Trademaster). Instalacijom Master programa zadovoljno je preko 1200 korisnika širom Evrope.\nShollex od nedavno nudi mogućnost implementacije Zentyal sistema, koji je direktna zamena za Microsoft ActiveDirectory, Exchange i Web server. Ovaj sistem ima mogućnost opsluživanja celokupne kompanije po pitanju kontrole pristupa računarima, podacima i štampačima, kao i deljenja istih. U sklopu implementacije Zentyal sistema takođe nudimo i kompletan mail server sa sinhronizacijom na sve mobilne telefone pomoću izvornog Microsoft Exchange-a (MAPI).\nNaša firma u ponudi ima prestižno CRM rešenje (ProfitSystem) nemačke firme SMF – Merkarion, sa velikom listom referenci.\nMeđu ostalim CRM i ERP rešenjima nudimo prilagođavanje softvera SugarCRM, Dolibar i EPESI.\nOd svog osnivanja 1991. godine, firma se bavila saradnjom sa stranim partnerima koji su, za svoje potrebe i potrebe trećih tržišta, tražili partnere u Srbiji koji bi bili u stanju da po evropskim standardima proizvedu određenu vrstu opreme, uglavnom iz oblasti mašinogradnje i metalurgije. Nakon uspešnog starta, politički razlozi doveli su do stagnacije ovakve vrste poslova. Sve vreme firma je ostala u dobrim odnosima sa svojim ino-partnerima iz oblasti inženjeringa za projektovanje i prodaju opreme za metalurgiju.\nU 1994. godini, u otvorenom prostoru koji se pojavio odlaskom slovenačkih proizvođača, firma SHOLLEX pronalazi svoje mesto u legalnoj metrologiji i počinje uspešni saradnju sa južnokorejskom firmom CAS, vodećim proizvođačem vaga u svetu. Poslu, koji se u vreme izuzetno složenih političkih, socijalnih i finansijskih uslova odvijao dobro, doprinelo je razumevanje principala, što dovodi do toga da se delovi vaga i kompletne vage proizvode i kod nas. Na taj način posle samo tri godine SHOLLEX postaje najznačajniji diler proizvoda na ovom delu Balkana. Firma je nastavila sa ovom uspešnom formulom, i danas nudi tržištu preko 90 tipova elektronskih vaga raznih namena, za trgovinu, tehnologiju, medicinu, pošte i dr. SHOLLEX po svojoj dokumentaciji proizvodi više desetina tipova magacinskih od 60 — 10.000 kg i kamionskih teretnih vaga do 60 t. Od tada počinje i rast Shollexa .\nUgovore o zastupanju Shollex je potpisao sa japanskom firmom VIBRA koja proizvodi vage u klasi I i II , odličnog kvaliteta , OIML serifikovane. Godine 2006., Shollex potpisuje ugovor sa španskim proizvođačem industrijskih sistema, firmom Dibal , zatim sa firmom Mettler i Toledo iz Švajcarske i na pravi način ulazi u merenja i sisteme u industriji i farmaciji.\nSHOLLEX se bavi prodajom i servisiranjem registar kasa više od 10 godina. Za to vreme firma je stekla bogato iskustvo u oblasti servisiranja i održavanja kasa i POS sistema raznih proizvoðača, kao:\nTEAC, EPSON, OLIVETTI, SHARP. SHOLLEX je najbolje rezultate u saradnji postigao sa nemačkom firmom QUORION. Saradnja datira od izložbe CeBIT 2000, od kada je na ovom tržištu prodato više hiljada komada fiskalnih registar kasa za različite namene: male, srednje i velike trgovine, apoteke, ugostiteljske i slične objekte.\nU domenu fiskalnih registar kasa (FCR), mi smo prisutni u Crnoj Gori i u Srbiji već šest godina. U obe republike stekli smo perfektno iskustvo u oblasti montaže, testiranja, servisiranja i održavanja, i imamo dobro organizovanu prodajnu i servisnu mrežu. Sa firmom QUORION DATA SYSTEMS (Nemačka) potpisan je ugovor o zajedničkoj proizvodnji FCR. QUORION je ustupio kompletnu dokumentaciju za proizvodnju modula, a proizvodnju i testiranje izvršile su firme - članice konzorcijuma, fabrika elektronskih ploča EI "ŠK - TCI" iz Niša i DŽITI KOMUNIKACIJE iz Zemuna.\nSve proizvedene komponente i kase testirane su u Nemačkoj i dobile su sertifikate, 9 modela, i u pripremi su jos dva fiskalana stampaca.


Pažin: Ostvarivanje evropskog kvaliteta života zahtjeva angažman čitavog društva | Analitika - Informativni Portal\nObjavljeno: 16. 07. 2018 - 14:11 Promjenite veličinu teksta: A A A\n“U vrijeme kada ulazimo u posljednju i najzahtjevniju fazu pristupanja Evropskoj uniji, moramo državama članicama i građanima Evropske unije ponuditi ubjedljive argumente da je Crna Gora društvo u kojem važe evropska demokratska pravila. Zato je neophodno da svi društveni akteri svoje pojedinačne ciljeve i ambicije podrede opštem cilju ostvarivanja evropskog kvaliteta života za sve građane Crne Gore,” naglasio je Potpredsjednik.\nNa sastanku održanom uoči sjednice Parlamentarnog odbora Crne Gore i Evropske unije za stabilizaciju i pridruživanje, potpredsjednik Pažin je pozdravio visok stepen interesovanja institucija i država članica EU za politiku proširenja i izrazio očekivanje da napredak zemalja kandidata bude zasnovan na individualnim rezultatima u sprovođenju reformi.\nPotpredsjednik je izrazio uvjerenje da će konkretnim rezultatima u oblasti vladavine prava, dinamičnim ekonomskim rastom, koji je u prvom kvartalu ove godine dostigao 4,5 odsto, i daljim jačanjem institucija, Crna Gora zavrijediti podršku evropskih partnera za brži napredak u procesu pridruživanja Evropskoj uniji.\nŠef delegacije Evropskog parlamenta europoslanik Peter Korumbašev ukazao je na značaj dijaloga u crnogorskom parlamentu i pune funkcionalnosti zakonodavne vlasti za sprovođenje zahtjevnih reformi na putu ka punopravnom članstvu u EU.\nPredstavnici Evropskog parlamenta pozdravili su naročito stoprocentnu usaglašenost vanjske politike Crne Gore sa zajedničkom vanjskom i bezbjednosnom politikom EU, kao i konstruktivan i odgovoran prisup u regionalnoj politici koji je rezultirao uspješnom ratifikacijom sporazuma o granici sa Kosovom.


Skromna ponuda na novogodišnjem sajmu knjiga - juGmedia\nVRANJE – U pešačkoj zoni, u centru grada otvoren je tradicionalni novogodišnji Sajam knjiga. Skromna ponuda, ali ipak Vranjanci koriste priliku da kupe neki novi naslov baš pred novogodišnje praznike.\nNa štandovima su uglavnom naslovi iz oblasti beletristike, mada se nađe i po koji klasik, rečnici, bajke i slikovnice. Sajamski popust je najavljen ali on se uglavnom odnosi na starija izdanja kao i na slikovnice i bojanke, dok se najtraženiji naslovi prodaju po cenama od 600 do 800 dinara.\nKupaca ima, kažu prodavci da je već prvog dana zabeležena dobra prodaja i da u ovom periodu darivanja, knjiga predstavlja najbolji poklon.\nSajam će biti otvoren do 31. decembra.\nTRAGEDIJA: Tinejdžer u Leskovcu ubio druga pucnjem iz pištolja: Novi detalji\nLESKOVAC - Tinejdžer iz Leskovca (17) sinoć je u svojoj kući upucao iz pištolja druga (19), koji je od posledica ranjavanja jutros preminuo. (više…)


Republika / Ambasador Srbije u Atini rekao da je situacija pod kontrolom: Grčka policija reagovala brzo i profesionalno\nsreda, 9. 10. 2019.| 14:32\nZgrada ambasade Srbije u Atini\nOn je u izjavi za medije rekao da je situacija trajala oko sat i 10 minuta, kao i da je za to vreme osoblje bilo evakuisano na krov zgrade, na mestu predviđenom za to.\n- Policija je zapazila sumnjivi paket oko 13 sati po lokalnom vremenu, radilo se o velikoj crnoj torbi koja se nalazila ispred kapije ambasade. Čim smo primetili, policija je blokirala čitav kvart, svo osoblje je sklonjeno na sigurno i nije bilo panike - rekao je Spasojević.\nPrema njegovim rečima, protivdiverziona ekipa je veoma brzo došla i odnela torbu, kao i da će istraga pokazati šta je bilo u njoj.\n- Moram da pohvalim grčke službe bezbednosti na brzoj reakciji i odličnoj saradnji - rekao je Spasojević.\nSrbija Atina Ambasada Zgrada Bomba Paket Policija Grčka Intervencija


RTCG - Radio Televizija Crne Gore - Nacionalni javni servis :: Ekonomija :: Od početka godine falsifikovano 6.390 eura\nCBCG SAOPŠTILA 28. 05. 2019. 06:38 >> 06:38 0\nCentralna banka (CBCG) je u prva četiri mjeseca ove godine obradila 77 komada falsifikovanih novčanica eura, ukupne vrijednosti 6.390 eura, saopšteno je Dnevnim novinama u vrhovnoj monetarnoj instituciji.\nPrema podacima, najviše registrovanih falsifikata imala je novčanica od 50 eura, dok je obrađena i jedna novčanica u apoenu od 100 američkih dolara.\n“Strukturu falsifikovanih novčanica eura u ovom izvještajnom periodu čine tri komada falsifikovane novčanice u apoenima od 500 eura, pet komada od po 200, 16 komada od po 100 eura, 41 komad od 50 i 12 komada od 20 eura”, precizirali su u vrhovnoj monetarnoj instituciji.\nCBCG je juče saopštila da će centralne banke Eurosistema danas pustiti u opticaj nove novčanice u apoenima od 100 i 200 eura iz serije Evropa.\n“Nove novčanice iz te serije se, tokom nekoliko godina, uvode postupno, od manjih prema većim vrijednostima, pa su tako prethodno uvedene nov čanice te serije u apoe nima od pet, deset, 20 i 50 eura”, objasnili su u CBCG.


Evropska komisija predložila novi Pakt o migracijama i azilu - CdM\nEvropska komisija je predložila novi “Pakt o migracijama i azilu”. Cilj tog pakta je, kako kažu u Briselu, “uspostavljanje nove ravnoteže između odgovornosti i solidarnosti, kao i koordinisane granične procedure”.\nEU želi da riješi pitanja migracija i azila, uvede red na svojim granicama i zaustavi ilegalne migracije. Zbog toga je Evropska komisija pripremila novu strategiju, za koju vjeruju da će omogućiti veću koordinaciju država članica, bolje poštovanje propisa EU, ali i brži i bolji tretman migranata.\nBrže postupanje, bolja saradnja sa zemljama porijekla i tranzita migranata, obezbjeđivanje efikasnih procedura, uspješna integracija i povratak onih koji nemaju pravo na boravak, samo su dio novih ideja.\nEvropska komisija predlaže uvođenje integrisanog postupka na granicama koji po prvi put uključuje identifikaciju svih ljudi koji prelaze spoljne granice EU bez dozvole ili nakon spasilačkih operacija, provjeru njihovog zdravlja, ali i bezbjednosne provjere, uzimanje otisaka prstuju i registraciju u bazi podataka EU.\nOd država članica očekuje se i da ubrzaju procese koji se tiču migracija, prije svega kod odlučivanja o zahtjevima za azil, ali i podrške agencijama Unije koje se bave migrantskim pitanjima, imajući u vidu da države članice godišnje odbace oko 370.000 zahtjeva za azil, a da samo trećina tih ljudi zaista i napusti teritoriju Unije.\n“Stari sistem više ne radi. Paket o migracijama i azilu koji Komisija predstavlja je novi početak. Mnogi legitimini interesi se moraju izbalansirati. Moramo se držati naših vrijednosti i tako se suočiti sa izazovima. Evropa mora da krene od ad hoc rješenja ka predvidivom i postojanom sistemu upravljanja migracijama”, rekla je Ursula fon der Lajen.\nEvropska komisija je izgleda odlučila i da se obračuna sa “neposlušnim državama” u svom okruženju, ali i u susjedstvu, pa je donijeta i odluka o “pravednoj podjeli odgovornosti i solidarnosti”.\nTo znači da će sve države članice morati da “daju svoj doprinos” i podrže one države članice koje su pod većim migrantskim pritiskom.\nMeđutim, to znači da će Mađarska ili Poljska, koje su odbile sistem kvota za prihvat migranata, moći da, principom solidarnosti, učestvuju u finansiranju i organizaciji povratka migranata, posebno iz dražva sa najvećim prilivom kao što su Italija ili Grčka, u zemlje porijekla i to u skladu sa ranijim kvotama. Tek ako to ne urade, moraće da prihvate migrante na svoju teritoriju, kažu u Komisiji.\nTakođe, dokument predviđa i saradnju, odnosno pregovore sa trećim zemljama, među kojima su i države regiona, o readmisiji i ilegalnom transportu migranata. To podrazumijeva da je treća zemlja u obavezi da prihvati migrante koji su iz nje ilegalno ušli na teritoriju Unije, kao i da će za to biti predviđeni povećani fondovi.\nNova strategija Evreopske komisije je samo predlog. Odluka može da bude konačna tek ako se sa njom saglase sve države članice. Ovo je drugi pokušaj Brisela da uredi pitanje azila i migracija od izbijanja migrantske krize 2015. godine, a važnost uspjeha ogleda se u podatku da je samo prošle godine, zbog ratova i raznih kršenja ljudskih prava, skoro 80 miliona ljudi širom svijeta prisilno raseljeno, 15 miliona više nego 2015. godine.\nTagsazil Evropa Evropska komisija migracije migranti pakt Ursula fon der Lajen


Maj 24, 2019 12:16\nPotpredsednica Vlade i članica Predsedništva SNS Zorana Mihajlović kaže da je Savez za Srbiju "izgubio kompas" jer napadaju svakog ko kaže nešto dobro o Srbiji, pa i međunarodne institucije kao što je MMF.\nMihajlović je rekla da su poslednjim napadima na međunarodne institucije lideri Saveza za Srbiju pokazali da nemaju ništa da ponude građanima Srbije osim laži i besmislenih napada na sve što je dobro za Srbiju.\n"Znamo da vam smetamo mi iz SNS, ali da li je moguće da vam smeta i to što postoje institucije u svetu koje prate šta se radi u Srbiji, i koje ne kriju da se danas sprovode reforme koje vi niste hteli da sprovedete?", upitala je ona, navodi se u saopštenju iz njenog kabineta.\nKako kaže SzS smeta kad MMF kaže da Srbija uspešno reformiše svoju železnicu. "Smeta vam što završavamo infrastrukturne projekte koje vi niste završili i počinjemo nove, smeta vam što je Srbija danas među najboljima, a ne među najgorima na svetu po izdavanju građevinskih dozvola", navodi Mihajlović.\nIz Đilasove Stranke slobode i pravde, povodom nanovijih ocena Misije MMF koja je boravila u poseti Srbiji prethodnih dana, kažu da je ta međunarodna finansijska organizacija iznošenjem neistinitih ocena saučesnik u uništavanju Srbije.


Rast i razvoj kompanija u kriznim godinama: Ko preživi, taj se širi - Bizlife.rs\nRast i razvoj kompanija u kriznim godinama: Ko preživi, taj se širi\n13:18 Beograd, 22/11/2011\nUprkos veoma niskim cenama ovdašnjih biznisa, koje se mogu porediti samo sa ranim počecima privatizacije, izostala su veća pregrupisavanja i kupoprodaje domaćih kompanija. Iako bi potencijalni strani investitori mogli preuzeti skoro svaku ovdašnju firmu, teški uslovi poslovanja na međunarodnom tržištu i strah od ulaženja na rizičan teren obeshrabrili su sve interesente. IM Matijević, Invej i KappaStar Limited iskoristili su priliku da konsoliduju vlasništvo.\nDva osnovna vida unapređenja poslovnih rezultata nekog privrednog subjekta jesu posledica ili internog (organskog) rasta ili, pak, poboljšanja ključnih fundamenata putem preuzimanja do tad nezavisnih kompanija. Domaća preduzeća u proteklih nekoliko godina gotovo su u potpunosti zanemarila oba aspekta unapređenja poslovnih rezultata, te su se samo retke privredne jedinke usudile da nastave ili otpočnu veći investicioni ciklus odnosno potraže rast preuzimanjem biznisa konkurencije.\nUlaganja u nuždi…\nNepripremljenost većine preduzeća za najteže godine od početka tranzicije glavni je razlog smanjenog investiranja. Usmerenje banaka na državu kao na ključnog klijenta, a ne na preduzeća, dodatno je otežalo pronalaženje slobodnih sredstava za investiranje.\nNije teško nabrojati veće investicione zahvate koje su preuzele domaće kompanije u proteklom periodu – s obzirom da su bili veoma retki i da su njihovi nosioci mahom bili veća i ovdašnjoj javnosti poznatija preduzeća. Kompanije u državnom vlasništvu (najčešće javna preduzeća) svoje poslovanje su gotovo u potpunosti posvetili obavljanju socijalne funkcije, dok su investicioni projekti isključivo sprovođeni na onim mestima gde je to bila puka neminovnost. Tako su uspešno sprovedeni remonti na delovima Termoelektrane „Kostolac“ i pojedinim vitalnim tačkama sistema Elektroprivrede Srbije, dok bi se pod istinske razvojne projekte mogli podvesti tek najavljeni projekti sa kineskim investitorima u vezi sa izgradnjom bloka 3 Termoelektrane „Nikola Tesla“. Najveća državna farmaceutska kompanija Galenika protekle godine je otvorila pogon za čvrste farmaceutske preparate, ali je potonji neslavni bilans uspeha ove firme u potpunosti bacio u senku sprovedeno ulaganje. Jedna od najvećih kompanija pod kontrolom države, Telekom Srbija, je pred opcijom tenderske prodaje zanemarila sve veće investicije, dok su se drugi giganti, poput Srbijagasa, u javnosti više pojavljivali kao nosioci preuzimanja propalih kompanija konverzijom potraživanja nego kao kreatori većih investicionih projekata.\nVeće privatne kompanije, pak, uglavnom su se orijentisale na održanje postojeće tržišne pozicije dok su se samo neke od njih upustile u sprovođenje značajnijih investicionih odluka. Svakako na prvom mestu je Naftna industrija Srbije koja je otpočela investicioni ciklus veći od pola milijarde evra, uključujući modernizaciju Rafinerije u Pančevu, istraživanje novih nalazišta i unapređenje postojećih i izgradnju novih maloprodajnih objekata. Ova velika ulaganja su delimično posledica ugovorenih obaveza ove kompanije prilikom privatizacije NIS-a ali, pre svega, plod nastojanja većinskog vlasnika da što je pre moguće popravi konkurentsku prednost NIS-a i učvrsti lidersku poziciju. Ostali veći privatni sistemi svoje razvojne planove sprovodili su u zavisnosti od raspoloživih izvora finansiranja, tj. nivoa zaduženosti kumuliranog u predkriznom periodu. Tako su značajna sredstva u razvoj poslovanja plasirali IM Matijević, MK grupa koja je sopstveni biznis u velikoj meri prelila i na tržište Ukrajine, te Victoria Group, koja je najavila u narednih 18 meseci investicioni program vredan 100 miliona evra koji bi kao posledicu, u narednih nekoliko godina trebalo da donese prihod od milijardu evra. Veliki investicioni ciklus najavio je i najveći domaći holding Delta, nakon izlaska iz većeg dela trgovačkog biznisa, ali su se planovi ove kompanije u oblasti poljoprivrede za sada sveli na nekoliko manjih projekata.\n… a preuzimanja na kašičicu\nUprkos veoma niskim cenama ovdašnjih biznisa, koje se mogu porediti samo sa ranim početkom privatizacije društvenih preduzeća, izostala su veća pregrupisavanja i kupoprodaje domaćih kompanija. Jedan od osnovnih razloga jeste oskudica kapitala, kako na globalnom tako i na lokalnom nivou, ali i visoka kreditna opterećenost ovdašnjih kapitalista što je ključna razlika, sa njihove tačke gledišta, u odnosu na početak prve dekade ovog veka. Činjenica da bi potencijalni investitori mogli preuzeti manje-više svaku ovdašnju kompaniju nije privukla ni više inostranog kapitala – što zbog teških uslova poslovanja na međunarodnom tržištu, a što zbog njihovog zaobilaženja tržišta sa povećanim stepenom rizika.\nNizak nivo tržišne vrednosti akcija na Beogradskoj berzi nije doveo do većeg broja preuzimanja tokom 2010. i tekuće godine, a samo je delimično tome doprinela činjenica da mnogi od ovdašnjih biznisa imaju konsolidovano vlasništvo, te se ključevi prodaje nalaze u rukama jedne osobe. Svakako najveće preuzimanje sprovedeno u proteklom periodu jeste ulazak belgijske Delhaize grupe u najveći domaći trgovinski lanac Maxi, dok su prilično dugo trajanje ovog procesa iskoristili i najveći konkurenti ove kompanije, Mercator i Idea, neorganskim rastom preko nekolicine manjih trgovinskih lanaca i maloprodajnih objekata.\nProdaja slovenačke Droge Kolinske, usled finansijskih teškoća njenog većinskog vlasnika, posledično je dovela i do promene vlasništva i u domaćim zavisnim preduzećima ovog sistema. Tako je upravljač Štarka, Grand kafe i Palanačkog kiseljaka postala hrvatska Atlantic grupa, sada već holding, sa prihodom većim od pola milijarde evra. Veća preuzimanja u proteklih godinu-dve bila bi ovim kratkim spiskom zaključena. Menadžment kompanija Salford najavila je prodaju svih svojih preduzeća do kraja 2012. godine (Bambi, Imlek, Subotička mlekara i Knjaz Miloš) pa je tekuća godina u većoj meri protekla u licitiranju skorom prodajom, pre svega Imleka i Bambija.\nKada je u pitanju međunarodna ekspanzija ovdašnjih kompanija, svakako je redak svetli primer bačkopalanački, Nektar koji je kupovinom slovenačkog Fructala ušao na tržište Evropske unije i dobio potencijalnu priliku za osvajanje liderske pozicije u svojoj branši u regionu.\nOstali domaći kapitalisti nisu se previše upuštali u rizik širenja poslovnog područja ni kupovinom preduzeća na domaćem tržištu, pa su retki izuzeci bili stavljanje pod kontrolu Alfa plama od strane Alco grupe ili, pak, preuzimanje novosadskog Bazara od IM Matijević. Zemunski Silbo je preuzeo Paraćinku, posle dužeg tavorenja ovog malog domaćeg konditora. Na ovakvu odluku zemunska kompanija se odlučila posle prodaje Mlekare Kragujevac nemačkom Meggle-u.\nPremda se domaći kapitalisti nisu u većoj meri usudili da uđu u komšijsko dvorište, nije izostala dalja konsolidacija vlasništva u kompanijama kojima upravljaju i samim tim ih i najbolje poznaju. Tako je jedna od najlikvidnijih domaćih grupacija, IM Matijević, pokušala krajnju konsolidaciju u gotovo svim preduzećima kojima upravlja, a u nekoliko slučajeva su u potpunosti istisnuti manjinski akcionari. Veća preuzimanja sproveo je i zemunski Invej koji je vlasništvo u uljari Vital povećao na 68,5 odsto, dok ga u kruševačkom Rubinu deli samo korak od pozicije jedinog akcionara.\nI holding Kappa Star Limited je sproveo preuzimanje preostalih akcija u svim kompanijama kojima upravlja, izuzimajući konditora Jaffa. Ipak, najveći vlasničku konsolidaciju po iznosu utrošenih sredstva i tržišnoj kapitalizaciji kompanije sproveo je grčki ogranak multinacionalke Coca-Cola, koji je posle dužeg nadmudrivanja sa mahom internim akcionarima uspeo da postane jedini vlasnik zemunske punionice kojom upravlja. Svakako, ova konsolidacija vlasništva najveća je samo ako se napravi izuzetak sa slučajem NIS-a s obzirom da je većinski vlasnik ove kompanije, Gazprom Neft, uputio ponudu za preuzimanje manjinskim akcionarima u sklopu ugovorene obaveze ove kompanije prilikom kupovine 51 odsto akcija od strane države.


Hoće li 'Amber alarm' uskoro biti uveden u Srbiji\nIzvor: RTS, 25.Maj.2020, 14:04\nMinistarstvo pravde saopštilo je, povodom 25. maja - Međunarodnog dana nestale dece, da Radna grupa koju je formiralo ministarstvo intezivno radi na definisanju načina uspostavljanja "Amber alarma", čije je uvođenje predložila Fondacija "Tijana Jurić".\nFondacija "Tijana Jurić" saopštila je ranije danas da u Srbiji godišnje nestane oko 1.300 i 1.500 dece, a kako saopštava Ministarstvo pravde, >> Pročitaj celu vest na sajtu RTS << uvođenje "Amber alarma" treba da unapredi postojeći sistem pronalaženja nestale dece.\nMinistarstvo pravde ističe da je neophodno kontinuirano raditi na unapređenju zaštite dece, koja su kao najosetljivija grupa najviše podložna raznim zloupotrebama.\nOčekuje se da uskoro bude usvojena nova Nacionalna strategija za ostvarivanje prava žrtava i svedoka krivičnih dela u Republici Srbiji za period 2019-2025. godine, sa pratećim Akcionim planom, koja prepoznaje decu kao posebno ranjivu grupu i predviđa niz mera usmerenih ka unapređenju položaja dece žrtva i svedoka.


Drustvo - datum: 2018-02-12 MOGUĆI KONFLIKT INTERESA DUGOGODIŠNJEG DIREKTORA „MONTEFARMA” BUDIMIRA STANIŠIĆA\nStanišić Od bivše firme dobio posao od 300.000 Kompanija „Medika”, u kojoj je Budimir Stanišić suvlasnik sa 50 odsto kapitala, dobila je u prošlom mjesecu od „Montefarma” unosan posao – tender nabavke medicinskih sredstava vrijedan oko 316.000 eura. Odluku o izboru najpovoljnije ponude potpisao je sadašnji direktor „Montefarma” Radoman Dragaš Količine i cijene ljekova i potrošnog medicinskog materijala za svaki tender koji raspisuje „Montefarm” određuju Ministarstvo zdravlja i Fond zdravstvenog osiguranja. Komisija za svaki tender je tripartitn\nKompanija „Medika” nekadašnjeg direktora „Montefarma” Budimira Stanišića dobila je od te zdravstvene institucije posao vrijedan oko 316.000 eura. Radi se o javnom tenderu nabavke medicinskih sredstava. Stanišić je u firmi „Medika” suvlasnik sa 50 odsto kapitala.\nMreža za istraživanje organizovanog kriminala i korupcije – Lupa imala je uvid u „Odluku o izboru najpovoljnije ponude”, u kojoj se može vidjeti da je firma „Medika” dobila 35 od više od 140 partija javne nabavke. Tu odluku je potpisao sadašnji direktor „Montefarma” Radoman Dragaš.\nInteresantno je da je Stanišić bio savjetnik Dragašu od kraja juna 2015. godine do marta 2016. godine, što može da ukaže na mogući sukob interesa u postupku javne nabavke.\nOsim toga, supruga Budimira Stanišića, Jelica Stanišić, radi u kompaniji „Biznis Montenegro”, koja je u većinskom vlasništvu „Montefarma”.\nČlan 17, stav 6 Zakona o javnim nabavkama glasi: „Sukob interesa kod ponuđača, podnosioca zajedničke ponude, podizvođača ili podugovarača postoji, ako je njegovo ovlašćeno lice ili punomoćnik: (6) posredno ili neposredno uključeno u druge okolnosti koje dovode u sumnju njegovu nepristrasnost”.\nPortparol „Montefarma” Vlatka Raičković u odgovoru na novinarska pitanja saopštila je da njen poslodavac nije u konfliktu interesa u poslu sa firmom Stanišića. Nije odgovorila na pitanje da li smatra da je ponuđač – firma „Medika” prekršila član 17, stav 6 Zakona o javnim nabavkama.\n– Kako se u Vašem pitanju pominje kompanija „Medika”, ono se ne tiče „Montefarma” – piše u odgovoru Raičkovićeva.\nBudimir Stanišić, sa druge strane, ne smatra da je u sukobu interesa.\n– Pokušaću da pojasnim neke činjenice: Količine i cijene ljekova i potrošnog medicinskog materijala za svaki tender koji raspisuje „Montefarm” određuju Ministarstvo zdravlja i Fond zdravstvenog osiguranja. Komisija za svaki tender je tripartitna i sačinjavaju je članovi iz Ministarstva zdravlja, Fonda zdravstva i Montefarma – saopštio je Stanišić. Dodao je da pored neophodne dokumentacije koju podnose učesnici na tenderu, „jedini i isključivi kvalifikativ za odabir najpovoljnijeg ponuđača je najniža ponuđena cijena”.\n– Komisija za otvaranje i vrednovanje ponuda donosi odluku o izboru najpovoljnijeg ponuđača i to je isključivo u njihovoj nadležnosti. Da zaključim, s obzirom na pravila, sastav komisije za vrednovanje ponuda, najnižu cijenu za odabir prvorangiranog, ne postoji nikakva mogućnost da se prekrši član 17, stav 6 Zakona o javnim nabavkama – tvrdi Stanišić.\nDodao je da je, što se tiče njegove supruge Jelice Stanišić, „njen uticaj na odluke Montefarma, kada su tenderi u pitanju, ravan i brojem i slovom, apsolutnoj nuli (0%)”.\nBudimir Stanišić je u januaru 2017. godine upisan kao vlasnik 50 odsto akcija firme „Medika”, nekadašnje kompanije „Dubai”, koja se bavi trgovinom na veliko farmaceutskim proizvodima. Prethodni stoprocentni vlasnik te kompanije bio je Veselin Vujović.\nDruga polovina firme „Medika” sada je u vlasništvu Gorana Martinovića, sina vlasnika kompanije „Glosarij” Branislava Martinovića.\nRadi se o firmi koja je godinama unazad rekorder po broju poslova ugovorenih s „Montefarmom” i koja je 2015. godine bila na listi 30 privrednih društava koja su ostvarila najveći profit u državi od javnih nabavki.\nKao savjetnik primao 540 eura mjesečno\nPrema podacima Centralnog registra privrednih subjekata (CRPS), Stanišić je kao jedan od vlasnika firme „Medika” upisan 23. januara prošle godine. Interesantno je da je 10 dana ranije na sajtu Agencije za sprečavanje sukoba interesa (ASK) objavljen njegov poslednji izvještaj o imovini. Radi se o godišnjem izvještaju po prestanku funkcije javnog funkcionera. U tom izvještaju navedeno je da je u prva tri mjeseca 2016. godine primao platu od 540 eura kao savjetnik direktora „Montefarma”.\nNakon toga od aprila do decembra iste godine angažovan je na mjestu savjetnika u privrednom društvu „Tea medika”, gdje je mjesečno zarađivao 2.000 eura.\nU imovinskom kartonu je navedeno da je Budimirova supruga Jelica Stanišić primala tokom 2016. godine platu od 950 eura u kompaniji „Biznis Montenegro”.\nOsim te zarade, Stanišićeva je po osnovu ugovora o autorskom djelu dobijala mjesečno u istom periodu i po 150 eura od Ministarstva rada i socijalnog staranja. Takođe, primala je i po 100 eura svakog mjeseca u Privatnoj zdravstvenoj ustanovi „Zen”.


Rusija odbacuje optužbe o skrivanju umešanosti Damaska u hemijski napad - 12.04.2017, Sputnik Srbija\nRusija odbacuje optužbe o skrivanju umešanosti Damaska u hemijski napad\nMoskva odbacuje sve optužbe da Rusija navodno pokušava da sakrije umešanost Damaska u hemijski napad na Idlib, izjavio je portparol Kremlja Dmitrij Peskov. 12.04.2017, Sputnik Srbija\nrusija, vesti, svet, bašar asad, dmitrij peskov\nMoskva odbacuje sve optužbe da Rusija navodno pokušava da sakrije umešanost Damaska u hemijski napad na Idlib, izjavio je portparol Kremlja Dmitrij Peskov.\n„U svakom slučaju, odbacujemo sve optužbe u vezi sa tim“, rekao je Peskov komentarišući optužbe Bele kuće.\n„Želimo da vas podsetimo da je Rusija jedina zemlja koja je od samog početka pozivala na nepristrasnu međunarodnu istragu o upotrebi hemijskih sredstava u Idlibu. Upravo je Rusija pozivala da se u najkraćem mogućem roku postigne dogovor o sprovođenju takve istrage pre nego što pogrešno zalepimo etikete jednoj ili drugoj strani“, rekao je portparol ruskog predsednika.\nPeskov je optužbe na račun Moskve o prikrivanju učešća Damaska u hemijskom napadu u Idlibu nazvao informacionom pometnjom i dodao da u ovim neosnovanim optužbama postoji mnogo oprečnih informacija.\nPostavljanje pitanja o potrebi da se Rusija distancira od predsednika Sirije Bašara el Asada, bez rešavanja problema borbe protiv terorističke grupe DAEŠ i političkog rešenja, kratkovido je, dodao je Peskov.\nOdgovarajući na pitanje da li postoje neke okolnosti pod kojima bi Moskva mogla da se distancira od Asada, on je naglasio da postoje dva osnovna cilja: borba protiv DAEŠ-a i utvrđivanje načina da se iz ove situacije izađe ne silom, već političkim i diplomatskim sredstvima, odnosno, za nalaženje političkog rešenja sirijskog problema.\n„Smatramo da je kratkovido pitanje o potrebi da se distanciramo od Asada bez spominjanja dva glavna cilja“, rekao je Peskov.\nOn je podsetio da je Asad legitimni predsednik Sirije, a vojska kojom komanduje učestvuje u direktnoj borbi protiv međunarodnog terorizma koji je trenutno veoma rasprostranjen na teritoriji Sirije.


Sutkinja koja će presuditi Mladiću: Bošnjaci preuveličali patnje, Mladić je pomagao - Cazin.BA\nSutkinja koja će presuditi Mladiću: Bošnjaci preuveličali patnje, Mladić je pomagao\nod bella 01/06/2021 0 Komentar\nIzricanje konačne presude osuđenom ratnom zločincu Ratku Mladiću bit će održano 8. juna 2021. godine pred Međunarodnim mehanizmom za krivične sudove, objavljeno je u petak 30. aprila, na službenoj stranici Mehanizma.\nPodsjetimo, Ratka Mladića, bivšeg komandanta Vojske republike Srpske, je Haški tribunal 22. novembra 2017. godine prvostepeno osudio na doživotnu kaznu zatvora zbog genocida, zločina protiv čovječnosti, kršenja zakona ili običaja ratovanja.\nInače, prilično iznenađenje u međunarodnoj javnosti izazvala je vijest iz 2018. godine da je sutkinja Nyambe prvi put će predsjedavati radom Žalbenog vijeća na suđenju Ratku Mladiću.\nOdluka da će upravo ona predsjedavati petočlanim Žalbenim vijećem koje će donijeti konačnu presudu bivšem komandantu Glavnog štaba VRS-a donesena je nakon što je troje sudija isključeno zbog percepcije pristrasnosti, prenio je ranije BIRN.\nKako je u svojoj odluci naveo Antonetti, sudije Meron, Agius i Liu “djeluju pristrasno” s obzirom da su u ranijim predmetima u Haagu donosili određene zaključke koji se tiču Mladića. Umjesto Merona, Agiusa i Liua u Vijeće su imenovane sudije Mparany Mamy Richard Rajohnson, Gberdao Gustave Kam i Elizabeth Ibanda-Nahamya.\nPrintscreen: Ratko Mladić\nAko se već sudije Meron, Agius i Liu “djeluju pristrasno” zbog toga što su donosili na najstrašnijim činjenicama utemeljene presude, šta ona reći za stavove sutkinje Nyambe koja treba konačno presuditi Mladiću.\nPortal Avangarda je izdvojio dijelove izdvojenog mišljenja sutkinje Nyambe u kojima su više no jasni njeni stavovi o ratu u BiH, genocidu, počinjenim ratnim zločinima, žrtavama, ali i prema Ratku Mladiću i Tolimiru, te ih u smislu upozorenja domaće i međunarodne javnosti, prenosimo.\nNegiranje prisilno premještanje civila\nFOTO: EPA: Zločinci Ratko Mladić i Radovan Karadžić\nNegiranje je da su zaštićene zone bile demilitarizovane\nPhotojoiner: Slobodan Milošević i Ratko Mladić\nNegiranje je (ponovo) UZP za Srebrenicu/genocid\nbošnjacihaski sudPrisca Matimba Nyamberatko mladicratni zlocincisutkinjazlocin protiv covjecnosti


Raspisan tender za spajanje Bulevara sa Mostom na Adi - EMBARGO 011\nGrad Beograd raspisao je tender, ukupne vrednosti više od dve milijarde dinara, za izgradnju saobraćajnice koja će povezati Most na Adi sa Bulevarom patrijarha Pavla.\nZamenik gradonačelnika Goran Vesić rekao je da je reč o završetku preostalih 1,7 kilometara Bulevara patrijarha Pavla, odnosno o deonici od Košutnjaka do Mosta na Adi i petlje Hipodrom, koja će biti izgrađena na trasi napuštene železničke pruge.\n„Danas je ovo pruga na koju su Beograđani navikli decenijama, a za nekoliko meseci ovde će ići saobraćajnica koja će povezivati Most na Adi sa Bulevarom patrijarha Pavla“, rekao je Vesić.\nOn je kazao da taj posao traje nekoliko godina i da je prvo izmešteno korito Topčiderske reke, zatim urađen novi most preko Ulice Pere Velimirovića, koja seče Bulevar patrijarha Pavla, a da su u toku radovi na završetku dva kilometra tog bulevara sa četiri trake, odsnosno od Ulice Pere Velimirovića do Košutnjaka.\n„Danas smo raspisali tender za deonicu od Košutnjaka, koja će ići do mosta na Adi, odnosno do petlje Hipodrom““, naveo je zamenik gradonačelnika.\nDodao je da je skoro dve godine rešavan taj problem, a da je nakon izgradnje Mosta na Adi tadašnja gradska vlast planirala da nastavi Bulevar patrijarja Pavla tako da preseče Topčiderski park i da se usred parka napravi saobraćajnica.\n„To je izazvalo brojne proteste građana, koji su bili u pravu. Bilo je potrebno oko dve godine da rešimo problem zajedno za “Železnicom Srbije“ koja izmešta prugu iz ovog dela grada, da saobraćajnica ne bi išla kroz Topčiderski park, kako su planirali, već da je prebacimo na koridor koji nikom ne smeta, da napravimo vezu između mosta na Adi i Bulevara patrijarha Pavla i sačuvamo svako drvo u parku“, rekao je Vesić.\nKako je objasnio, nakon završetka radova građani koji dolaze sa Mosta na Adi, umesto da skreću levo, pored Topčiderskog parka prema ulici Teodora Drajzera, gde su, kako kaže, česte gužve, ići će pravo, bulevarom sa četiri trake.\n„Sledeće godine moći će da uđu u Bulevar patrijarjha Pavla i obiđu Topčiderski park, a ispod podvožnjaka će se spajati na postojeću deonicu Bulevara patrijarja Pavla, koji se takođe širi u četiri trake, sve do Ulice Pere Velimirovića“, rekao je Vesić.\nNajavio je da će narednih dana biti završene ulice Save Maškovića i Crnotravska, koja je, takođe, proširena na četiri trake, a da ostaje da se, između Bulevara patrijarha Pavla i Crnotravske, prošire Borska i Pere Velimirovića.\nVesić je naveo da će na jesen biti raspisan tender za deonicu od Ulice Save Maškovića do autoputa, tako da će od petlje Hipodrom preko Bulevara patrijarha Pavla, Pere Velimirovića, Borske, Crnotravske i Save Maškovića biti bulevar sa četiri trake koji izlazi na autoput.\n„To znači da će građani koji žive na Banjici za 15 minuta biti na Tošinom bunaru što je sada nemoguće“, rekao je Vesić i zahvalio Direkciji za građevinsko zemljište i JP „Železnice Srbije“ na saradnji u tom projektu.


Promovisan projekat razvoja omladinskog fudbala – Reprezentacija.me\nPromovisan projekat razvoja omladinskog fudbala\nPočetkom ove godine Fudbalski savez Crne Gore pokrenuo je projekat čiji je cilj poboljšanje uslova za rad sa mlađim kategorijama u klubovima.\nKao nosilac projekta, u okviru Saveza osnovana je Kancelarija za razvoj omladinskog fudbala, čiji je direktor Mojaš Radonjić. U prethodnih nekoliko mjeseci Kancelarija je ima dosta aktivnosti, koje je na današnjoj pres konferenciji predstavio Radonjić.\n– Ovo je projekat koji je pokrenut kako bismo poboljšali rad sa mlađim kategorijama. Svjesni smo da postoji dosta problema u radu klubova sa mlađim kategorijama i zbog toga smo ušli u ovaj projekat. Da smo ostavili sitauciju ovakva kakva je, ušli bismo u velike probleme u narednim godinama. Ljudi iz FSCG koji su zaduženi za mlađe selekcije najbolje znaju stanje kvaliteta, koji je iz godine u godinu na sve nižem nivou. To se najbolje vidi kada naše mlađe selekcije igraju sa drugim reprezentacijama, čiji igrači imaju odlične uslove za rad, prije svega u svojim klubovima. Sa druge strane, naši klubovi imaju mnogo problema, od organizacije i strukture, pa do uslova za rad u omladinskom pogonu. Nadamo se da ćemo što prije vidjeti korisne strane ovog projekta, kazao je na današnjoj pres konferenciji Radonjić.\nKancelarija za razvoj omladinskog fudbala donirala je do sada klubovima opremu i rekvizite u vrijednosti od 200 hiljada eura, dok će svake sezone finansijski pomagati klubovima. Do sada je u tu svrhu opredijeljeno blizu milion eura. Donaciju su dobila 23 kluba, koja imaju omladinsku i kadetsku selekciju, ili jednu od te dvije. Podijeljeno im je 1.100 dresova, 1.050 lopti, paketi sa rekvizitima…\n– Troškovi za rad Kancelarije i koordinatora iznose oko 100 hiljada eura, dok će svi klubovi dobijati određena sredstva za razvoj mlađih kategorija. Svaki klub iz Telekom 1.CFL dobijaće na početku sezone 40 hiljada eura za omladinsku i kadetsku ekipu, što je ukupno 400 hiljada eura za godinu. Klubovi iz Druge lige, koji pretežno imaju samo omladinsku ili samo kadetsku selekciju, dobijaće po 20 hiljada eura, što je ukupno 200 hiljada eura za sezonu. Kada se saberu svi troškovi ovog projekta, to je skoro milion eura godišnje koje Savez daje za razvoj omladinskog fudbala, otkrio je Radonjić.\nDio projekta razvoja omladinskog fudbala su i koordinatori u klubovima, koje će finansirati Savez, a koji će biti odgovorni za sprovođenje programa rada.\n– Već smo imali sastanke sa trenerima mlađih kategorija u klubovima, zatim predsjednicima i sportskim direktorima klubova, gdje smo im ukazali na ovaj projekat i svi su dali pristanak na ono što treba da se radi. Oni su dali predloge ko da bude koordinator u njuihovim klubovima, što je FSCG prihvatio. Koordinator je spona između Saveza i kluba, a zadatak koordinatora je da, u sklopu programa koji im je pripremljen u vidu udženika, za svaku selekciju napravi plan rada tokom priprema i takmičarskog perioda. Njihov posao je komplikovan, u nekim klubovima ima i do 300 igrača u svim mlađim kategorijama. Nadamo se da će imati pomoć od ljudi koji vode klubove, jer im je ta pomoć neophodna u radu. Svakog mjeseca će Kancelariji za razvoj omladinskog fudbala morati da pošalju ono što je urađeno na treninzima, a mi ćemo redovno na terenu kontrolisati ono što se radi u klubovima. Ko se ne bude pridržavao datog plana i programa, snosiće određenu odgovornost, istakao je Radonjić, koji je objasnio početnu fazu projekta.\n– Program razvoja omladinskog fudbala započet je početkom godine, kada sam krenuo u obilazak crnogorskih klubova, kako bih napravio analizu stanja i tu su bili napravljeni početni koraci za ,,oporavak“ stanja, da im nabavimo osnovne rekvizite za rad bez kojih danas nema ozbiljnog rada i treninga. Poslije toga su klubovima kupljeni dresovi, zatim lopte i rekviziti za treninge. Takođe, prije početka sezone, insistirali smo da klubovi koji imaju omladinske i kadetske ekipe obavezno, pored šefa stručnog štaba, angažuju i pomoćnog trenera sa minimum ,,B“ licencom, kako bi efikasnije radili sa timovima od 25 i više igrača. U Đetić ligi smo ukinuli bodovanje, kako bismo doprinijeli da se te utakmice igraju bez ikakvih tenzija, koje su ranije znali da prave roditelji djece. Na kraju tog ciklusa, krenuli smo u obilazak klubova i razgovor sa koordinatorima, kako bismo vidjeli kako teče ta početna faza rada u klubovima, kazao je Radonjić.\nTags: mojas radonjicomladinci crne goreomladinski fudbal crna gora


I sastanak radne grupe za promociju investicija u okviru IRI projekta (Indeks Investicionih Reformi) | Direkcija za razvoj malih i srednjih preduzeća\nHome > Arhiva > I sastanak radne grupe za promociju investicija u okviru IRI projekta (Indeks Investicionih Reformi)\nI sastanak radne grupe za promociju investicija u okviru IRI projekta (Indeks Investicionih Reformi)\nU Antwerpu, Belgija, u periodu od 17-19 juna 2007.god. održan je I sastanak radne grupe za promociju investicija u okviru IRI projekta (Indeks Investicionih Reformi). Glavni cilj sastanka je bio da se razmotre postojeći programi povezivanja direktnih stranih investicija i MSP u zemljama Jugo-istočne Evrope i date su smjernice od strane OECD kako bi jedan takav program mogao biti kreiran i realizovan u našim zemljama uz punu koordinaciju i saradnju članova Radnih grupa za promociju investicija.\nTakođe, ovom prilikom su definisane faze procesa izrade jednog ovakvog programa, kao i vremenski rokovi za realizaciju.\nIndeks Investicionih Reformi je instrument posredstvom kojeg se u zemljama JIE ocjenjuju ključne reforme u investicionoj politici jedne zemlje. Glavni cilj IRI – a je podsticanje procesa investicionih reformi, kroz aktivno učešće nadležnih institucija i upravljanje nad samim procesom, od najnižih nivoa pa do najviših, kao i posredstvom rezultata regionalnih analiza.


Sveobuhvatno poslovno savjetovanje u međunarodnom računovodstvu unija - Akta.ba\n30.11.2019. 10:48 Izvor: / Akta.ba\nU vezi sa tim, Unija MF je protekle sedmice u Sarajevu u HUB387 i Mostaru u Intera Technology Parku sa Asocijacijom Poduzetnika Hercegovine organizirala besplatna predavanja, i rado odgovarali na pitanja iz računovodstvene i pravne sfere poslovanja.\nPravna savjetnica je prisutnima pojasnila osnovne korake koje poduzetnik treba uraditi prije pokretanja vlastitog biznisa i razgovarali smo detaljnije o registraciji d.o.o./ obrta/ neprofitnih organizacija. U računovodstvenom dijelu savjetovanja smo prezentirali obaveze nakon registracije društva (takse, prijave radnika, fiskalizacija, izvještaji, i mnoge druge obaveze).\n"Usporedno smo prikazali naknadne koje imate kroz obrt u donosu na obaveze koje imate u privrednom društvu (d.o.o.) I za sve Vas, koji niste prisustvovali događajima, usluge poreskog, pravnog i računovodstvenog savjetovanja nudimo u svim fazama postojanja poduzeća, razumijemo poslovanje, poznajemo prava rješenja i imamo tim sa stručnim znanjem i iskustvom", saopćeno je iz Unije, pozivajući sve zainteresirane da im se jave za neobavezujući sastanak u kancelarijama u Sarajevu ili Mostaru.


SPORTSKO DRUŽENJE I KROS RTS - POST KOVID EDITION - Grčki kutak\nSPORTSKO DRUŽENJE I KROS RTS – POST KOVID EDITION\nby Ivana 08/06/2022\nNaša radost je kada čujemo našu decu da govore našim maternjim jeziku. Uz veliko zalaganje i trud učiteljice Vesne Koprivice, postoji srpska škola u Grčkoj, mesto gde mogu besplatno da nauče nove reči, upoznaju našu kulturu i tradiciju i upoznaju nove drugare čiji je bar jedan od roditelja naše gore list.\nO Srpskoj dopunskoj školi u Atini smo već pisale, ali kako vreme prolazi shvatamo koliko je važna za našu decu. Jer, ipak smo mi uglavnom jedine koje im se obraćamo na srpskom i vremenom shvatamo da koristimo iste fraze i reči. Zato mnogo znači srpska škola u Grčkoj, program koji organizuje Ministarstvo prosvete jer tu na časovima uče da pravilno pišu slova, čuju priče o našoj istoriji, praznicima, događajima, poznatim ličnostima.\nU Atini se nastava u Srpskoj dopunskoj školi održava jednom nedeljno u tri različita dela grada, što dosta pomaže, jer je Atina ogromna i možemo da odaberemo mesto koje nam je najbliže. Škola postoji i u Solunu, Volosu i na Kritu, tako da I deca koja žive u drugim delovima Grčke takođe imaju priliku da čuju I nauče mnogo novih stvari o našoj matici.\nSRPSKA ŠKOLA U GRČKOJ – MESTO GDE VOLE DA IDU I RODITELJI I DECA\nSrpska škola, kako je među nama zovemo je praktično i jedino mesto gde možemo da upoznamo i naše sunarodnike, koji žive u Atini. Često znamo roditelje iz grupe u kojoj naša deca pohađaju jezik.\nNakon dve godine pauze zbog situacije sa korona virusom, deca iz sve tri opštine u kojima se održava nastava u Atini i okupila se na jednom predivnom sportskom događaju. U nedelju, 5. juna. 2022. godine, održan je Kros RTS-a u dijaspori na trkackom terenu „Sigru“ u Atini.\nVeoma toplo vreme nije nas omelo da se u velikom broju okupimo i sa radošću ponovo uzmemo učešće u ovoj lepoj manifestaciji.\nNaši mališani i takmičili su se u trčanju na 200m, 300m i 400m. Uz budno oko učiteljice, ukupno je održano 8 trka u kojima su učenici bili razvrstani po uzrastu, od najmlađih prvaka do najstarijih osmaka. Sportski dan su zaokružile i dve trke na 400 metara, u kojima su trčale devojčice I dečaci svih uzrasta i borili se do poslednjeg daha da dođu što je moguće brže do cilja. Za uspomenu na učešće u Krosu mališani su dobili diplome i medalje.\nA EVO KAKO SMO SE PROVELI\nDogađaj je trajao dva sata, nakon čega se nastavilo druženje mališana, ali i nas roditelja, jer je ovo jedna od retkih prilika da se okupimo i razgovaramo na našem maternjem jeziku.\nSrpska škola u Grčkoj nastavlja sa radom, tako da se svi ponovo družimo od septembra.\nMOJA VELIKA MRSNA PRAVOSLAVNA SVADBA – TREĆI DEO POZNATOG FILMA


Država duguje privredi 13 milijardi dinara - Zdravstvene ustanove najveći dužnici - Edukaplus\nDržava duguje privredi 13 milijardi dinara – Zdravstvene ustanove najveći dužnici\nMinistarstva i ustanove čiji je osnivač država duguju privredi za obavljene usluge ili isporučenu robu gotovo 13 milijardi dinara, ili oko 100 mil EUR, pokazuju poslednji podaci sa sajta Ministarstva finansija.\nIako su među dužnicima policijske uprave, škole, fondovi, domovi za stare i ustanove kulture, računi koje oni još nisu platili deluju benigno u odnosu na obaveze koje su evidentirane kao stavka Republičkog fonda za zdravstveno osiguranje. Naime, domovi zdravlja, klinički centri, bolnice i apoteke svojim dobavljačima nisu isplatili na vreme ukupan iznos od 12,8 mlrd EUR.\nZakon o rokovima za izmirenje novčanih obaveza, koji propisuje rok od 60 dana za regulisanje plaćanja u komercijalnim poslovima, usvojen je početkom 2013. i očekivalo se da će staviti tačku na dugove javnog sektora koji privredniku ne može duže od 45 dana da drži fakturu u fioci. Izuzetak su zdravstvene ustanove čiji je osnivač država, koje plaćanje mogu da odlože do 90 dana. Međutim, i taj dvostruko produženi rok nije bio dovoljan, a problem nagomilanih dugova u ovom sektoru postoji već decenijama. Do prošle godine obično ih je „pokrivala“ država, ali je onda pre nekoliko meseci saopštila da to više neće činiti i „vruć krompir“, bar kada su u pitanju najveći dužnici – apoteke, prenela na lokal.\nDo sada niko nije izračunao ukupnu štetu koju privreda trpi zbog otežane naplate, pa tako, na primer, nema podataka o tome koliko je samo putarskih firmi ugašeno dok pre nekoliko godina plaćanje iz državne kase nije postalo redovnije.\nNe znaju se ni ukupna dugovanja javnih i preduzeća koja su do skoro bila u restrukturiranju, a njihova dubioza postaje nešto vidljivija tek kada stignu do stečaja. Tako se prošle godine, kada se usvajao unapred pripremljen plan reorganizacije (UPPR) za RTB Bor, saznalo da će država, odnosno građani Srbije, ostati „kratki“ za oko 1 mlrd EUR, dok će preostali, isto toliko visok iznos, to preduzeće otplaćivati godinama. Glas privrednika o ovom problemu retko se čuje jer se većina njih, posebno u manjim sredinama, ne usuđuje da ljuti ni državu ni velika javna preduzeća, koja su tu često jedini investitori.\n– Država upravlja firmama i ustanovama ne poštujući elementarne zakone i to je osnovni uzrok formiranja visokih dugova. Opšte je mesto da su javna preduzeća i razne ustanove, gde menadžment postavlja vlast, zapravo njihov izborni plen. Zato ih kontrolne institucije ne nadziru, pa se preko njih nesmetano ispunjavaju i partijski i lični interesi. Koliko je to prisutno u strukturi dugova ne možemo izračunati, ali ceh plaćaju građani i to je posebno vidljivo u zdravstvu. Činjenica je da u budžetu nema para za takvu i toliku potrošnju, koja je otišla ko zna kojim kanalima, a da se pritom nisu platili ni kvalitetni lekari, niti napredni medikamenti. Još je veći problem što, i kada se neka sredstva prebace, ne proprati se njihova realizacija, pa sada te ustanove ne mogu ponovo da računaju na kasu Fonda, a drugu opciju nemaju – kaže za Danas Milan Knežević iz Asocijacije malih i srednjih preduzeća.\nMeđu zdravstvenim centrima, najveći dužnik je užički jer duguje 1,3 milijarde dinara za 19.293 neplaćene fakture. Neki domovi zdravlja, apoteke i bolnice koje pripadaju tom centru suočavale su se i sa izvršiteljima koji su hteli da zaplene medicinsku opremu i kola hitne pomoći. Od apoteka, pančevačka i dalje duguje više od 900 miliona dinara, za 10.423 neplaćena računa, slede klinički centri Vojvodine i Srbije koji duguju 696, odnosno 566 miliona, dok KBC Zemun za 5.527 uspostavljenih faktura nije na vreme platio ukupan iznos od skoro 493 miliona dinara.


Brnabić: Stižu nove doze vakcina, sutra Sinofarm, u ponedeljak Fajzer - Glas Zaječara\nHome Društvo Brnabić: Stižu nove doze vakcina, sutra Sinofarm, u ponedeljak Fajzer\nVakcinisano je 95 odsto prijavljenih ljudi iz prioritetnih grupa, rekla je ona i pozvala sve ljude svih starosnih doba da se prijave.\nBrnabić je istakla da se Srbija približava broju od 1,6 miliona ukupno obavljenih vakcinacija.\nSa tih 1,6 miliona vakcinacija i više od milion vakcinisanih osoba mi smo ispunili cilj da vakcinišemo 95 odsto od ukupno prijavljenih iz prioritetnih kategorija, dodala je Brnabić.\nOvo je pravi trenutak da pozovem građane svih starosnih doba da se prijave za vakcinaciju putem portala e-Uprave ili kol centara, jer sada počinjemo da vakcinišemo i one koji nisu u prioritetnim grupama, poručila je premijerka.\nOna je ponovila poziv najstarijim građanima koji se još nisu prijavili da to učine, jer je i dalje prioritet da se vakcinišu svi stariji od 70 godina.\nBrnabić je upozorila da vakcinacija nije kraj borbe, posebno ne posle prve doze, kao i da pre druge doze vakcine ljudi nisu zaštićeni.\nImamo porast obolelih posle prve doze vakcine zato što se ljudi opuste, ne nose masku i ne poštuju mere. Važno je da ljudi zadrže disciplinu i nakon prve vakcinacije i da ta disciplina ne popušta makar dvadesetak dana nakon druge doze, kazala je Brnabić.\nPrethodni tekstNovih 30 slučajeva korona pozitivnih u Kladovu, Boru i Majdanpeku\nNaredni tekstRadovi nastavljeni u Puškinovoj ulici i u naselju “Kraljevica” u Zaječaru


Datum kreiranja: utorak, 18 oktobar 2011 14:52\nAstronomsko društvo Alfa je i ove godine uzelo učešća u danu medjunarodnog posmatranja Meseca kao i u prvi put organizovanoj nacionalnoj akciji “Srbija fotografiše Mesec”. Akcija je ovoga puta organizovana 4. oktobra 2011. na bedemu niške Tvrdjave gde su ovom prilikom sa dva teleskopa (ruski školski i njutn) posmatrani Mesec i Jupiter. Samo posmatranje je održano četiri dana pre samog prvobitno planiranog termina (subota, 8. oktobar) jer je bilo najavljeno pogoršanje vremena koje bi izvodjenje posmatranja učinilo nemogućim.\nPosmatranje je takodje pratilo predavanje profesora dr Dragana Gajića organizovanog na licu mesta, koji je ponovo okupljenim posetiocima preneo na jako interesantan način sva najnovija saznanja vezana za našeg prvog nebeskog komšiju.\nPosmatranju je prisustvovao veliki broj ljudi (oko 500), a posebno raduje da su najagilniji i najzainteresovaniji upravo bili najmladji posmatrači. U toku posmatranja je napravljeno nekoliko fotografija Meseca koje takodje možete videti u prilogu.


Prema poslednjim informacijama, od 236 obrađenih uzoraka danas do 15 časova registrovano je 65 pozitivnih pacijenata, od čega 55 iz Kragujevca, četiri iz Rače, dva iz Aranđelovca i po jedan iz Topole, Knića, Arilja i Novog Pazara.\n"KRIVA NE SME DE KRENE NAVIŠE" Dr Kon: Postoji samo jedan način da sprečimo zarazu\nOd početka epidemije do sada u Šumadijskom okrugu zaražena su 1.904 pacijenta. Od tog broja, 1.519 pacijenata iz Kragujevca, 120 iz Aranđelovca, 98 iz Knića, 56 iz Topole, 51 iz Batočine, 48 iz Rače i 12 iz Lapova, prenosi RTS.\nPrema poslednjim informacijama iz Instituta za javno zdravl?e, u kućnoj izolaciji u Šumadijskom okrugu je trenutno 1.314 osoba, od kojih je 988 u Kragujevcu.\nIz Kliničkog centra juče su otpuštena tri pacijenta od kojih su dva iz Kragujevca i jedan iz Rekovca.


Potvrđena kazna za zločine Miroslavu Deronjiću\nMatijas Helman, predstavnik Haškog tribunala u Bosni i Hercegovini, izjavio je danas u Banjoj Luci da je Žalbeno vijeće Tribunala izreklo presudu Miroslavu Deronjiću i potvrdilo njegovu kaznu od deset godina, koja je ovim postala pravosnažna.\nDeronjić se 30. septembra izjasnio krivim za zločine počinjene u selu Glogova kod Bratunca, za progone po političkoj, rasnoj i vjerskoj osnovi kao zločin protiv čovječnosti.\n“On je priznao da je, sa posebnom namjerom diskriminacije protiv muslimanskih stanovnika sela Glogova, u opštini Bratunac naredio da se izvrši napad na selo Glogova. Taj napad, koji se desio 9. maja 1992. godine, u kojem je Deronjić učestvovao, imao je za posljedicu ubistvo 65 stanovnika, prisilno raseljenje cjelokupnog muslimanskog stanovništva tog sela i spaljivanje znatnog broja domova bosanskih muslimana u Glogovi.”\nVijeće za proslijeđivanje Tribunala je takođe odobrilo zahtjev Tužilaštva da se predmet protiv Željka Mejakića i još trojice optuženih ustupi Bosni i Hercegovni, saopštio je Helman. Optuženi u ovom predmetu terete se za progone, ubistva, nehumana djela i okrutno postupanje u kontekstu zatočavanja nesrba u logorima Omarska i Keraterm blizu Prijedora u razdoblju od maja do avgusta 1992 godine. Iako su optuženi tražili da se predmet proslijedi Srbiji i Crnoj Gori, Vijeće za proslijeđivanje je to odbilo, kazao je Helman:\n“Onda je Vijeće je konstatovalo da je neksus Srbije i Crne Gore sa ovim predmetom ograničen i, uzimajući u obzir čvrstinu povezanosti predmeta s BiH, fokusiralo se na prosljeđivanje predmeta Bosni i Hercegovini.”\nOvo je četvrti predmet koji je Vijeće predložilo da se procesuira u Bosni i Hercegovni. Vijeće za proslijeđivanje ranije je naložilo ustupanje predmeta Radovana Stankovića, Mitra Raševića i Save Todovića u Bosnu i Hercegovinu, ali ni ove odluke još nisu pravosnažne.\nPrema Helmanovim riječima, i predmet protiv Paška Ljubičića bi se mogao naći na sudu BiH, ukoliko prijedlog Tužilaštva Tribunala prihvati Vijeće za proslijeđivanje:\n“Ljubičićeva odbrana se ne protivi proslijeđivanju predmeta domaćem sudu, ali smatra da bi taj predmet trebalo ustupiti Hrvatskoj, a ne BiH. Ljubičić je u petnaest tačaka optužen za progone, ubistva, razaranja i druge zločine, uključujući ubistva približno 100 civila u napadima na Ahmići, Nadioke, Piriće, Šantiće i Očehniće u aprilu 1993. godine.”


MMF odobrio BiH 58,9 miliona evra | Frontal\n„Izvršni odbor MMF-a završio je pregled ekonomskih performansi BiH po programu koji je podržan 24-mjesečnim stendbaj-aranžmanom. Završetak pregleda omogućava uplatu 50,73 miliona specijalnih prava vučenja /SDR/ /oko 58,9 miliona evra/, čime je ukupna uplata po programu dostigla 101,46 miliona SDR /oko 117,9 miliona evra/“, saopšteno je iz MMF-a.\nZavršavajući pregled, Izvršni odbor MMF-a juče je odobrio zahtjev za odricanje od nepoštovanja kriterijuma performansi za fiskalni balans Vlade Federacije BiH od septembra ove godine.\nVršilac dužnosti predsjedavajućeg u Izvršnom odboru Minuče Šefik /Minouche Shafik/ nakon diskusije rekla je da su dosadašnja dostignuća BiH po programu ohrabrujuća, uz nastavak fiskalnih ograničenja, poboljšanu koordinaciju ekonomske politike i oprezne politike finansijskog sektora.\n„Program koji je podržao Fond nastavlja da obezbjeđuje vrijedan oslonac za ekonomsku politiku usred teških spoljašnjih i unutrašnjih okolnosti. Budžeti za 2013. postižu dobar balans između podrške rastu i potrebe za srednjoročnom konsolidacijom. Zadržavanjem ili smanjenjem tekućih troškova stvara se prostor za povećanje socijalne pomoći i podrške privatnom sektoru“, navodi Šefikova.\nŠafikova navodi da će nastavak reforme sistema privilegovanih penzija u FBiH i racionalizacija plata u strukturi vlasti BiH, uključujući i agencije, generisati strukturalne uštede i stvoriti prostor za investicije koje će podstaći rast i prioritetnu socijalnu potrošnju.\n„Pored toga, pojačana kontrola nižih nivoa vlasti, vanbudžetskih fondova i javnih kompanija, kao i koraci prema poboljšanju poreske administracije, pomoći će da se poboljšaju finansije. Uspjeh ovih reformi će zahtijevati jaku političku volju i pažljivo planiranje reformskih mjera“, navodi Šefikova.\nOna naglašava da oprezne politike finansijskog sektora nastavljaju da promovišu finansijsku stabilnost, a planovi da se poveća nadzor banaka i poboljša pripremljenost za krizu, te da se razmatra okvirno rješenje za nekvalitetne kredite, su „koraci u pravom smjeru“.\n„Bliska koordinacija i saradnja između Centralne banke, agencija za nadgledanje banaka i domaćih supervizora, te Agencije za osiguranje depozita, biće od ključnog značaja“, navodi Šefikova.\nSpecijalna prava vučenja su odobrena BiH 26. septembra u iznosu od oko 392,9 miliona evra.\n20.12.2012. u 12:59h


Naslovna strana > Aktuelnosti u oblasti saradnje > Mladi, sport i društvo > Mladost i sport > Podrška francuske diplomatije za Pariz OI 2024\nPodrška francuske diplomatije za Pariz OI 2024 [fr]\nKandidatura koja objedinjuje\nKandidatura Pariza je tema koja budi jedinstvo i okuplja sve nacionalne snage. Projekat podržavaju svi akteri francuskog sporta i 77% Francuza (prema TNS Sofres istraživanju iz oktobra 2016). Osim javnosti, svih struktura vlasti i političkih aktera na svim nivoima, projekat ima podrsku poslovnih krugova, kao i mnogih udruženja i nevladinih organizacija.\nFrancuska je nedavno pokazala svoju sposobnost da organizuje najveće sportske događaje, ne lišavajući ih dimenzije masovnosti, bezbednosti radosti, uprkos složenom međunarodnom okruženju.\nNedavno održani veliki događaji, u oblasti sporta ili drugim oblastima, koji su organizovani u našoj zemlji, Konferencija o klimi COP 21, UEFA EURO 2016 ili Svetsko prvenstvo u rukometu, još više su istakli francuski « know how » i ekspertizu u ovoj oblasti. Tokom prvenstva Evro 2016, samo je u fan zonama u punoj bezbednosti uživalo preko 1,2 miliona ljudi u Parizu, a preko 4 miliona u Francuskoj.\n* Proslava u čast igara i olimpizma, bila bi otvorena za sve, održana u samom srcu Pariza i usred njegovih najlepših kulturno-istorijskih spomenika.\n* Postojanje vizije koja se oslanja na sportske vrednosti i duh olimpizma koja teži izgradnji inkluzivnijeg i kohezivnijeg društva, u Francuskoj, ali i na međunarodnom nivou, ilustrovano i time što je Paraolimpijskim igrama dato centralno mesto.\n* Bile bi to prve Olimpijske igre koje bi podržale istorijski Pariski sporazum o klimi. Ta će tema biti od suštinske važnosti i za Pariz 2024, koji bi bio obeležen za 55% manjom emisijom ugljen-dioksida u odnosu na London 2012 i Rio 2016.\n* Investiranje u infrastrukturu (koja nije u direktnoj vezi sa IO) bilo bi isključivo fokusirano na potrebe lokalnih zajednica, u službi potreba ljudi (stanovanje, blizina i dostupnost sportskih objekata, pešački mostovi). Sa 95% već postojećih ili privremenih objekata, Pariz bi za IO 2024 morao da izgradi samo dve stvari, olimpijska sela za sportiste i novinare, kao i centar za vodene sportove, što garantuje odgovorno i kontrolisano rukovanje budžetskim sredstvima.\n* Važni objekti koji ljudima ostaju u nasleđe nakon Igara. Na kraju takmičenja, selo će biti pretvoreno u novi ekološki kvart sa školama, prodavnicama i raznovrsnim objektima za stanovanje.\nFrancuska svetski šampion u fudbalu!


Mujanović postala članica Odbora za žensku košarku FIBA-e | Krupljani.BA\nMujanović postala članica Odbora za žensku košarku FIBA-e\nRazija Mujanović, nekada sjajna bh. košarkašica, koja je od 2017. godine “stanovnica“ kuće slavnih Svjetske košarkaške federacije (FIBA), postala je članica Odbora za žensku košarku FIBA-e, prenosi Anadolu Agency (AA).\nMujanović je na ovu funkciju predložio Košarkaški savez BiH na čelu sa predsjednikom Mirzom Teletovićem, koji je istakao kako je to bila jedina logična odluka.\n“Razija Mujanović je zadužila košarku svojim imenom i prezimenom i sasvim je logično da jednu takvu osobu, koja je pri tome poznata u cijeloj Evropi i svijetu, predložimo u Odbor za žensku košarku. Njeno iskustvo će pomoći i evropskoj košarci, a nama je čast što će predstavljati BiH“, kazao je Mirza Teletović, koji je nešto ranije u jedan od FIBA odbora predložio i Samira Avdića, ali njegova kandidatura nije prošla.


Nakon decenija progona i političke marginalizacije, grčki komunistički pokret je u poziciji da vlada sa ukupno 42% glasova i sa solidnom većinom od 164 posladnička mesta u grčkom parlamentu! Ali, nažalost, vođe levice su, pre svega odgovornošću vođstva Komunističke partije grčke (KKE) i relativnom spremnošću vođstva Sirize na saveze sa buržoaskim partijama, oni su ovu istorijsku priliku za samostalnu levičarsku vladu bacili kroz prozor i, na taj način, objektivno i nezavisno od toga koje su im namere, oni izdaju jasan mandat koji im je grčki narod dao za duboku političku i socijalnu promenu.\nKolaboracija Sirize i Nezavisnih Grka koja je na pomolu jeste ozbiljna politička greška i u praksi će se pokazati tragično štetnom za radničku klasu. Nezavisni Grci (ANEL) su buržoaska partija. Imaju duboko reakcionaran, antiradnički politički program po svim ključnim pitanjima, poput privrede, vlade, obrazovanja, spoljne politike itd. „Antimemorandumska“ retorika je samo demagoški veo preko reakcionarnog programa. Koliko je ta stranka „antimemorandumska“ je pokazalo njihovo glasanje o memorandumskom zakonodavstvu u parlamentu i kada je sistem bio blokiran tokom biranja predsednika. Poslanička grupa ANEL-a, koja vrvi od karijerista, odlučno se orijentisala prema vladinom taboru.\nPosledice koalicije sa Nezavisnim Grcima će biti politički bolne zbog njihovih raznih „crvenih linija“ oko bilo koje programske pozicije Sirize uperene protiv fundamentalnih interesa grčke vladajuće klase. ANEL će imati ulogu otvorenog agenta kapitala u vladi čiji je glavni deo Siriza. Na prvi znak stvarne primene pritiska od strane Trojke (ECB, Evropska komisija i MMF) i grčkih kapitalista, nova vlada će biti primorana da odustane od bilo kojih nameravanih radikalnih mera, a buržoaska banda ANEL-a će se razbežati i pokušati da uspostavi nekakvu vladu „nacionalnog jedinstva“ (sa buržoaskim partijama), na šta je lider Nezavisnih Grka, Panos Kamenos, dosledno pozivao u predizbornoj kampanji.\nUkoliko se zaista desi promena u vođstvu Nove demokratije i na čelo dođe neko iz Karamanlisove frakcije, jedan deo poslanika i članova ANEL-a će početi da se vraća kući (tj. Novoj demokratiji), tradicionalnoj partiji kapitala u Grčkoj. Vođstvo Sirize treba da shvati ove rizike i umesto koalicije sa Nezavisnim Grcima, treba energično da radi na jedinstvu sa KKE, tražeći programski sporazum oko formiranja stabilne i komforne leve parlamentarne većine. Pod hitno mora sada da preduzme korake koje je trebalo da preduzme pre izbora, dae Solunski program dopuni antikapitalističkim i socijalističkim merama, poput onih koji se nalaze u programu KKE. Sada nema izgovora za odsustvo zajedničkog „strateškog cilja“ ove dve partije, što izgleda da je argument KKE. Sada, sa zajedničkom snagom od 164 poslanika, bilo bi moguće doneti parlamentarne mere za poništavanje Memoranduma i eroziju kapitalizma, poput podruštvljavanja glavnih poluga privrede i iskorenjivanja korumpiranog i autoritarnog buržoaskog državnog aparata.\nIstovremeno, združene snage levice od 42%, koje u gradovima prelaze čak i 50%, mogu entuzijastično mobilisati ljude radi garantovanja sprovođenja istinski socijalističkog programa.\nSa svoje strane, rukovodstvo KKE mora hitno da usvoji istinski lenjinističku poziciju o formiranju vlade, poziciju koja komunizam povezuje sa masama, umesto da ga marginalizuje. Ova taktika podrazumeva apel na rukovodstvo Sirize da se obaveže na pro-radničku politiku sa ključnim antikapitalističkim – socijalističkim – merama. Na osnovu ovih uslova KKE bi trebalo da se izjasni kao spremna da podrži Sirizinu vladu, pozivajući tako rukovodstvo Sirize na odgovornost i polaganje računa za svoju politike i razotkrivajući tako postojanje bilo koje tendencije unutar Sirize kojoj su draži klasni kompromis i klasna kolaboracija, što nažalost postoji u njenom jezgru. Odbijanje KKE unapred da na bilo koji način sarađuje sa Sirizom, međutim, pruža jak politički izgovor rukovodstvu Sirize da dovede desni zaokret do eskalacije. Time ne samo što KKE ne uspeva da ovu realnost otkrije radničkoj klasi, već zbunjuje velik deo nje, navodeći je da poveruje da je, usled tvrdoglavosti KKE, jedini put da saradnja sa ANEL-om, što će imati katastrofalne posledice po radničku klasu. Nije slučajno da su svi politički i ideološki predstavnici vladajuće klase od sinoć izrazili jasno olakšanje usled tvrdoglavog odbijanja svake saradnje sa Sirizom od strane rukovodstva KKE.\nAko bi rukovodstvo Sirize usvojilo poziv na radikalnu, socijalističku saradnju sa KKE, a rukovodsvo KKE nastavilo da odbija da podrži Sirizinu vladu, onda bi Siriza trebalo da ponovo izađe na izbore, kako bi postigla samostalnu nezavisnu vladu bez potrebe da sarađuje sa bilo kojom drugom strankom. Novi izbori su „riskantni i van uobičajene procedure“ za buržoaske stranke, ne za narod, imajući u vidu da bi posledica skoro izvesno bila u potpunosti samostalna vlada Sirize. Bolje je upustiti se u još jednu izbornu bitku i steći odvezane ruke za sprovođenje radikalnog programa nego da sebi vežemo ruke sarđujući sa buržoaskim slugama industrijalaca, kao što je Panos Kamenos, sa njegovim Nezavisnim Grcima!\nKomunistička tendencija Sirize apeluje na vođstvo Sirize da ne sarađuje sa ANEL-om. Objavljujemo ovaj poslednji apel na rukovodstvo Sirize, ali i na rukovodstvo KKE, da sagledaju veličinu svojih istorijskih odgovornosti i da uspostave novu, čvrstu koalicionu vladu. Snage Leve platforme, glavne leve tendencije u Sirizi, ne smeju prihvatiti nikakvu saradnju sa ANEL-om i moraju stati uz Komunističku tendenciju Sirize i celu levičarsku partijsku bazu u odbrani ispravne klasne političke alternative, socijalističke koalicije Sirize i KKE.


Novine za najmlađe u Akvici: Logoped i produženi boravak u vrtiću | Ritam Grada - vesti Kragujevac\n- Ritam Grada - May 23, 2019\nPrivatni vrtići u Kragujevcu svoj program prilagođavaju radu sa manjim grupama, kako bi vaspitači imali dovoljno vremena da se posvete individualnom radu sa decom.\nVrtić je, generalno, izuzetno važan deo slagalice u kreiranju karaktera, ličnosti i iskustava deteta, a pored pomenutih prednosti za razvoj deteta, sve više roditelja pri izboru vrtića u Kragujevcu u potrazi je za predškolskom ustanovom koja u svom radu nudi usluge sertifikovanih LOGOPEDA. Jedan od takvih vrtića je i PU ‚‚Akvica‚‚ u kome je uloga logopeda od izuzetnog značaja za praćenje razvoja govora dece i rada na preventivnim aktivnostima. Treba govoriti pravilno. Dete će usvojiti ono za šta je čulno, saznajno i motorno zrelo – ističe Jelena Brkić, defektolog – logoped predškolske ustanove ‚‚Akvica‚‚.\nUkoliko se određena odstupanja u razvoju govora kod dece ne koriguju u ranom uzrastu, može doći do poteškoća oko savladavanja gradiva u školi, stoga se roditeljima preporučuje da prilikom odabira vrtića za svoje mališane izaberu ustanovu koja će adekvatno pratiti razvoj govora dece.\nNakon manje od godinu dana od svog osnivanja vrtić ‚‚Akvica‚‚ postao je sinonim za ustanovu u kome se mališani osećaju bezbedno, srećno i voljeno i u sladu sa epitetima koje svakodnevno dobijaju od strane sugrađana, nadležni u vrtiću su, pored uvrstavanja logopeda u stalni rad sa decom, organizovali i dinamičan raspust pun dobrog druženja, zabave, učenja i uživanja za decu uzrasta od 3 do 11 godina. Reč je o produženom boravku pod nazivom ‚‚Kreativno leto za mališane‚‚ čime ‚‚Akvica‚‚ teži da zaokruži i zadovolji sve aspekte dečijeg intelektualnog razvoja i da mališanima priušti interaktivno leto koje će pamtiti zauvek. Mališane u okviru produženog boravka – Kreativnog leta za mališane očekuju čitanje lektire u skladu sa uzrastom, dodatna priprema predškolaca za školu, Montesori radionice, kreativne i likovne radionice, zabavne igre u igraonici vrtića, čitanje, pisanje i još mnogo zabavnog i edukativnog sadržaja.\nSve informacije u vezi sa produženim boravkom – ‚‚Kreativno leto za mališane‚‚ možete dobiti putem telefona na: 065.3534.866 / 065.2988.584 / 034.353.486 ili direktno u prostorijama vrtića u ulici Avalska 47 u Kragujevcu.


ODNOSI TURSKE I SRBIJE BOLJI NEGO IKADA\nPredsednik Turske Abdulah Gul doputovao je 26.10.2009.godine u Beograd, u prvu zvaničnu posetu Republici Srbiji. Posle svečanog dočeka ispred Palate "Srbija", predsednik Turske, gospodin Gul i predsednik Republike Srbije, gospodin Tadić počeli su razgovore, neposredno potom im se pridružila privredna delegacija Turske i pristupili su potpisivanju više bilateralnih sporazuma u cilju unapređenja međusobnih odnosa i saradnje dveju zemlje.\nSporazum o slobodnoj trgovini ići će u korist obe zemlje. Sporazum će ne samo podstaći direktna ulaganja Turske u Srbiju, već ohrabriti i olakšati zajedničku inicijativu između turskog i srpskog poslovnog sveta. Predsednik Turske, gospodin Gul došao je u posetu u pratnji delegacije koju čini preko 40 istaknutih predstavnika turske privrede iz oblasti građevinarstva, tekstilne industrije i turizma, radi upoznavanja mogućnosti ulaganja u Srbiju.\nPredsednici Srbije i Turske, Boris Tadić i Abdulah Gul, pozvali su turske privrednike na osmom Poslovnom savetu, čiji je domaćin u hotelu Hajat bila PKS, da investiraju u Srbiju i iskoriste njen geografski položaj i sve bolje infrastrukturne pogodnosti za poslovanje. Predsednik Tadić je istakao da investicije u Srbiju podrazumevaju najmanje troškove za izvoz na inostrana tržišta i da posebne pogodnosti za investiranje postoje na pravcu Koridora 10. Predsednik Srbije je turske privrednike pozvao i da investiraju u izgradnju autoputa od Beograda ka Crnogorskom primorju, koji će biti trasiran kroz Sandžak, čime će biti osiguran ekonomski razvoj te regije i prosperitet bošnjačke nacionalne manjine. Prema Tadićevim rečima, ekonomski potencijali te oblasti dodatno bi mogli biti iskorišćeni podizanjem industrijske zone u Tutinu i pretvaranjem vojnog aerodroma Lađevci u civilni. Predsednik Srbije je istakao da su dve strane veoma blizu sporazuma o izgradnju regionalnih puteva Novi Pazar- Tutin i Novi Pazar-Sjenica. Kao potencijalno uzajamno isplativ oblik ekonomske saradnje, dvojica predsednika su istakla nastup srpskih i turskih privrednika na trećim tržištima, budući da obe zemlje imaju potpisan veliki broj sporazuma o slobodnoj trgovini sa drugim državama. Predsednik Tadić je izrazio zadovoljstvo zbog toga što se i Turska uključila u projekat "Južni tok" i izrazio nadu da će se i Srbija na sličan način pridružiti projektu gasovoda "Nabuko".\nDvojica predsednika su naglasili da Srbiju i Tursku vezuje strateško partnerstvo, da je potpisano više bilateralnih sporazuma, među kojima i onaj o slobodnoj trgovini, ali da ekonomski odnosi nisu u dovoljnoj meri pratili odlične političke odnose Beograda i Ankare. Abdulah Gul je naglasio da se Evropska unija ne može zamisliti bez Beograda, i istakao da turski privrednici moraju da shvate prednosti i vrednosti investiranja u Srbiju. Potrebno je ojačati našu ekonomsku saradnju, poručio je Gul i naglasio da Turska godišnje uveze robe u vrednosti od 200 milijardi dolara, što predstavlja veliki potencijal za srpske privrednike, imajući u vidu da postoji velika neravnoteža u spoljnotrgovinskoj razmeni na štetu Srbije. On je otvoreno pozvao privrednike iz svoje zemlje da ulažu kapital u izgradnju saobraćajne infrastrukture i novih hotela, kao i u projekte iz oblasti energetike. Gul je naglasio da 200.000 turista iz Srbije letuje godišnje u Turskoj, zbog čega je sa svojim domaćinom razgovarao o olakšavanju procesa izdavanja viza i predložio da avioprevoznici Srbije i Turske uspostave stratešku saradnju.


Posle vojnih neuspeha pobunjenici u Libiji vlastima nude prekid vatre. Režim je ponudu odbacio i nazvao je „suludom“. Pobunjenici ne nude mir, postavili su „nemoguće zahteve“, kaže Musa Ibrahim, portparol libijskog vođe.\nPobunjenici jesu za uslovni prekid vatre\nPredlozi pobunjeničkih snaga nisu ništa drugo do jedan „trik“. Pobunjenici su zahtevali da se Gadafijevi vojnici povuku iz „naših sopstvenih gradova… Ako to nije suludo, onda ne znam šta je. Mi nećemo napustiti naše gradove“, rekao je Ibrahim. „Mi smo vlast, a ne oni“. Gadafijev portparol je takođe naglasio da je vođstvo u Tripoliju spremno za mir i na dijalog.\nPobunjenici u Bengaziju slave odluku UN o uvođenju zone zabrane letenja nad Libijom\nŠef pobunjeničkog Prelaznog nacionalnog saveta Abdul Džalil Ibrahim je u petak (1.4.), posle sastanka sa specijalnim izaslanikom UN Abdelilahom al Hatibom u Bengaziju, na istoku Libije, govorio o uslovima primirja. "Nemamo primedbi na prekid vatre, ali pod uslovom da Libijci u gradovima na Zapadu imaju punu slobodu da izraze svoje stavove i da se snage koje opsedaju gradove povuku ... Naš glavni zahtev jeste odlazak Moamera Gadafija i njegovih sinova iz Libije. Od tog zahteva nećemo odustati", rekao je novinarima Abdul Džalil Ibrahim.\nOn je ranije bio ministar pravde, ali je podneo ostavku u znak protesta zbog primene sile protiv demonstranata. Abdul Džalil Ibrahim je dodao da veruje da koalicione snage treba da počnu da naoružavaju pobunjenike uprkos embargu na slanje oružja u Libiju koji su uvele UN.\nBritanski mediji su preneli da je jedan izaslanik libijskog vođstva u poslednjih nekoliko dana bio u poseti Londonu radi poverljivih razgovora sa britanskom vladom. Bi-bi-si i drugi mediji kažu da je izaslanik bio Mohamed Ismail, važan savetnik Gadafijevog sina, Saifa al Islama. Britanski Forin ofis je saopštio da ne želi da komentariše sa kim razgovara ali da će svakom kontaktu jasno reći da Gadafi mora da ode.\nIzbeglice na granici između Libije i Tunisa\nMalo poznat u Libiji i inostranstvu Mohamed Ismail je ključni čovek u okruženju Gadafijevog sina Saif al Islama i predstavljao je Tripoli u pregovorima o kupovini oružja, proizilazi iz diplomatskih depeša objavljenih na vebsajtu Vikiliks.\nMeđunarodna koalicija nastavila je vazdušne napade na položaje Gadafijevih snaga, prenela je libijska državna televizija. U petak uveče, istočno i jugozapadno od prestonice Tripolija bilo je vazdušnih napada. “Agresori” su gađali i “vojne ciljeve” i “civile”, navodi se u izveštaju.\nMasovna bekstva iz Libije\nPrema proceni Međunarodne organizacije za migraciju u Ženevi, Libiju je napustilo više od 400.000 ljudi. Najveći broj ljudi je u Tunisu i Egiptu.\nIpak u zemlji pogođenoj građanskim ratom za bekstvo se sprema nekoliko desetina hiljada ljudi. Većinu njih čini radna snaga iz inostranstva, uglavnom iz afričkih zemalja.\nAgenti CIA obučavaju libijske pobunjenike?\nBritanski i američki agenti tajno potpomažu savezničke snage u Libiji. Oni ispituju potencijalne ciljeve za vazdušne napade, a uskoro bi mogli da počnu i da obučavaju pobunjenike, izveštavaju američki mediji. (01.04.2011)\nSve do nedavno Gadafi je držao predavanja video linkom studentima u Londonu koji su ga oslovljavali sa „Brat Vođa“. Za ljudska prava univerziteti nisu brinuli sve dok je stizao novac… (30.03.2011)\nTrajni link https://p.dw.com/p/10mLR


Vlada TK: Program dokvalifikacije/prekvalifikacije nezaposlenih osoba za certificirane zavarivače\n05.07.2019. u 19:10 Broj citanja: 632\nVlada je danas dala saglasnost na Program dokvalifikacije/prekvalifikacije nezaposlenih osoba za certificirane zavarivače u cilju njihovog zapošljavanja.\nProgramom će biti omogućeno poslovnim subjektima sa područja Tuzlanskog kantona da ostvare pravo na sufinansiranje dokvalifikacije/prekvalifikacije nezaposlenih osoba po svom izboru, koje se vode na evidenciji Službe i nemaju znanja i vještine potrebne privredi Tuzlanskog kantona, da izabrane nezaposlene osobe, po uspješnom završetku dokvalifikacije/prekvalifikacije, zaposle i zadrže u radnom odnosu te na osnovu toga za period od dvanaest mjeseci ostvare pravo na refundaciju troškova obaveznih doprinosa odnosno dijela neto plate. Finansijska sredstva koja su potrebna za realizaciju Programa planirana su u iznosu od ukupno 158.000,00 KM.\nIznos od 108.000,00 KM bit će obezbijeđen od strane Federalnog zavoda za zapošljavanje putem Programa sufinansiranja zapošljavanja za 2019. (20 osoba X 12 mjeseci X 450 KM =108.000,00 KM), dok su sredstva u iznosu od 50.000,00 KM utvrđena u Budžetu Tuzlanskog kantona za 2019. godinu. Programom je predviđeno da Ministarstvo sufinansira dio troškova obuke po jednom kandidatu u iznosu od 2.500,00 KM do 3.500,00 KM, u zavisnosti od postupka, što znači da bi do 20 nezaposlenih osoba dobilo mogućnost da realizuje dokvalifikaciju/prekvalifikaciju za certificiranog zavarivača i na taj način ostvari pravo na zaposlenje kod izabranog poslodavca. Poslovni subjekti koji-ostare pravo na dodjelu sredstava po ovom programu obavezno sufinansiraju preostali iznos troškova obuke i dodatne troškove za vrijeme obuke.


RTS :: Besplatne sahrane za najsiromašnije\nDruštvo Besplatne sahrane za najsiromašnije\nBesplatne sahrane za najsiromašnije\nčetvrtak, 09. dec 2010, 09:30 -> 10:59\nPenzioneri koji mesečno primaju manje od 20.000 dinara mogu da računaju na besplatnu sahranu i time poštede svoje porodice troškova.\nNajstariji Beograđani ubuduće neće morati da brinu kako će biti sahranjeni. Preko Fonda solidarnosti i Udruženja "Oganj" oni penzioneri koji imaju primanja niža od republičkog proseka, odnosno do 20.000 dinara, moći će da budu besplatno sahranjeni.\n"Izuzetno mnogo znači iz ekonomskih, socioloških i iz moralnih, ljudskih razloga. Mnogo znači kada neko od članova porodice zna da je finasijski obezbedio tu sahranu, ali i da je organizacija sahrane data u ruke profesionalcima i da oko toga ne mora da brine", smatra penzionerka Mirjana Stević.\nPošto cena prosečne sahrane u Srbiji premašuje čak tri prosečne plate ili pet najnižih penzija, u Udruženju krematista "Oganj" javila se ideja da se najsiromašniji besplatno sahranjuju.\n"Mi smo očekivali da će to biti ljudi koji su sami. Naravno da ima i takvih, ali mogu vam reći da su to uglavnom oni koji brinu da ne ostave teret deci i porodici, da ih poštede troškova, problema i slično", kaže Maja Nikolić iz udruženja "Oganj".\nMogućnost da dobije besplatnu sahranu imaće 1.000 Beograđana sa najnižim penzijama. Za prijavu je potrebna lična karta i poslednji ček od penzije. Oni koji imaju veća primanja, sahranu koju organizuje ovo udruženje, a koja košta oko 25 000 dinara, mogu da otplate na četiri rate.\n(četvrtak, 09. dec 2010, 21:28)\nbeogradjani imaju pocast i kad umiru vaj mi oca sta ce sve da izmisle\n(četvrtak, 09. dec 2010, 21:06)\nAko uplatite sahranu uanpred dacemo vam popust za putovanje spejs satlom.\n(četvrtak, 09. dec 2010, 21:05)\nu ime drzave....\ndakle ako sam dobro razumeo drzava je porucila penzionerima da je njihovo samo da umru.\n(četvrtak, 09. dec 2010, 20:38)\nSahranjivanje je zbrizavanje umrlih ceremonijom sahranjivanja tela u grob; gde ce familija kasnije moci da polaze cvece.\nPredpostavljam da se to ne radi po ovde navedenoj ceni od strane "oganj".\n1 Apel da se deca zaštite od seksualnog uznemiravanja\n2 Beli dvor ostaje trajno u vlasništvu države\n3 Ambasador: Srbija i Katar dve bratske države\n4 "Sve prođe, pa i doživotna" – nova knjiga Žarka Lauševića\n5 Uručene nagrade Vitez poziva 2018.


Društvo i ekonomija: Turci otvaraju fabriku u Ćupriji, odrekli se subvencija - BalkaniYUm.TV '); } //]]>\nTurci otvaraju fabriku u Ćupriji, odrekli se subvencija\nPredsednik opštine Ćuprija Ninoslav Erić i predstavnici Kompanije „Tibet Moda” iz Turske, Burak Galip Akurt i Melih Sengul, danas su potpisali ugovor o otvaranju fabrike te firme u Ćupriji koja će, kako je planirano, za tri godine zaposliti 1.000 radnika. Fabrika će početi sa radom do kraja septembra, zaposliće u početku 100 radnika, a malo kasnije još 150, s tim da je razgovor sa budućim radnicima zakazan je za 8. avgust, izjavio je Galip Akurt na konferenciji za novinare posle potpisivanja ugovora.\nOn je naveo da su mašne za tu fabriku krenule iz Turske i da su na granici. „Turci su se odrekli subvencija za radna mesta koje daju i opština i Vlada, što govori da se radi o ozbiljnoj firmi”, rekao je Erić.\nOn je napomenuo da su Turci posetili i Leskovac i Kruševac, a da su se ipak opredelili za Ćupriju. Erić je naveo i da je 1.avgusta u Ćupriji potpisan ugovor sa jednom kineskom kompanijom koja će proizvoditi vlakna za tekstilnu industriju.\n„Tibet Moda” je porodična kompanija, osnovana pre 25 godina, specijalizirana za proizvodnju tkane odeće i odeće mekog tkanja. Orijentisana ka globalnom tržištu posebno Velike Britanije i Evrope.\nFabrika će raditi u zakupljenom delu bivšeg Grafičkog preduzeća „Mladost” koji je opština kupila iz stečaja na javnom nadmetanju radi zapošljavanja građana Ćuprije. Turci u ovu fabriku ulažu oko 1.000.000 evra.\nPre dva meseca Turci su, preko Filijale Nacionalne službe za zapošljavanje u Jagodini, sproveli konkursa za 250 radnika, krojača, šivača, koji će raditi u ovoj fabrici. Na konkurs se javio veliki broj radnika iz Ćuprije i drugih opština Pomoravskog okruga, ali i iz Beograda, Niša, Kragujevca, izjavila je Tanjugu Jadranka Đorđević iz Saveta za zapošljavanje opštine Ćuprija.\nPrema njenim rečima, traženo je 250 radnika, prijavilo se gotovo tri puta više, a konkurs je završen 7.maja. Tražili su radnika za krojenje i šivanje odeće standardnih veličina, ženske poslovne odeće i odeće za svaki dan: jakne, prsluci, kaputi, haljine, ali i visoko vredne modne odeće, podsetila je Đorđević.